#### II.Д.3. - Стартова помощ за установяване на нови земеделски стопани в селското стопанство

| Код на интервенцията (държава членка) | II.Д.3. |
| --- | --- |
| Име на интервенцията | Стартова помощ за установяване на нови земеделски стопани в селското стопанство |
| Вид интервенция | INSTAL(75) - Установяване на млади земеделски стопани и нови земеделски стопани и стартиране на стопанска дейност в селските райони |
| Общ показател за крайния продукт | O.26. Брой на новите земеделски стопани, получаващи подпомагане за установяване (различни от младите земеделски стопани по O.25) |
| Участие за изискването за обособяване на средства за/на | Приемственост между поколенията: Не  Околна среда: Не  Система за облекчения за екосхеми:  Подход LEADER: Не |

##### 1 Териториално приложение и ако е уместно, регионално измерение

Териториално приложение: **Национално равнище**

| **Код** | **Описание** |
| --- | --- |
| BG | България |

Описание на териториалното приложение

|  |
| --- |
| Дейностите по интервенцията се осъществят на територията на Република България |

##### 2 Свързани специфични цели, междусекторна цел и уместни секторни цели

|  |
| --- |
| **Код на СПЕЦИФИЧНАТА ЦЕЛ НА ОСП + описание** Препоръчителните специфични цели на ОСП за този вид интервенция са обозначени с получер шрифт |
| SO2 Подобряване на ориентацията на пазара и увеличаване на конкурентоспособността на стопанствата в краткосрочен и дългосрочен план, включително по-голям фокус върху научноизследователската дейност, технологиите и цифровизацията |
| SO7 Привличане и запазване на млади земеделски стопани и други нови земеделски стопани и улесняване на устойчиво развитие на стопанска дейност в селските райони |
| SO8 Популяризиране на заетостта, растежа, равенството между половете, включително и участието на жени в селското стопанство, социално приобщаване и местно развитие в селските райони, включително кръговата биоикономика и устойчивото управление на горите |

##### 3 Потребности, обхванати от интервенцията

|  |  |  |  |
| --- | --- | --- | --- |
| **Код** | **Описание** | **Определяне на приоритети на равнище стратегическия план по ОСП** | **Разгледана в стратегически план по ОСП** |
| П.2.3. | Ускоряване на модернизацията и технологично обновяване на малките и средни стопанства | среден приоритет | Да |
| П.7.5. | Улесняване развитието на стопанска дейност в селските райони и създаване и подпомагане на стартиране | Висок | Да |
| П.8.1. | Диверсификация на икономическата дейност.Стимулиране на нови производства в областта на биоикономика | Среден | Да |

##### 4 Показател(и) за резултатите

|  |
| --- |
| **Код на ПОКАЗАТЕЛИТЕ ЗА РЕЗУЛТАТИТЕ + описание** Препоръчителните показатели за резултатите за избраните специфични цели на ОСП за тази интервенция са обозначени с получер шрифт |
| R.37 Нови работни места, подпомагани в рамките на проекти по ОСП |

##### 5 Конкретен план, изисквания и условия за допустимост на интервенцията

Опишете какви са специфичните цели и съдържанието на интервенцията, включително специфично насочване, принципи за избор, връзки към съответното законодателство, взаимно допълване с други интервенции/набори от операции в двата стълба и друга релевантна информация.

|  |
| --- |
| Един от проблемите в селските райони е влошената възрастова структура, отлива на хора, намаляване на населението и липсата на човешки потенциал. В по-малките населени места преобладават предимно възрастни хора над 65 години, а в градските райони се концентрират предимно хора в активна трудоспособна възраст, където човешкият потенциал е в пъти над този в селските райони. Финансовата подкрепа в развитието на стопанска дейност в селските райони ще допринесе за създаване на работни места и привличане на хора в селските райони.  Установяването на нови земеделски стопани, като собственици на земеделски стопанства допринася съществено за необходимата за сектора смяна на поколенията, както и за запазване на населението в селските райони, които като цяло са в ситуация на обезлюдяване.  Икономическото развитие в селските райони, следва да улесни стопанската дейност и да стимулира дейности за насърчаване на местната конкурентоспособност, постигане на жизненост на населените места в селските райони и качеството и стандарта на живот, подобри степента на развитие на човешкия капитал и инфраструктура.  Повишаването на броя на новите стопанства в сектора ще доведе до увеличаване на инвестициите под формата на дълготрайни материални активи, което от своя страна води до наемане на допълнителна работна сила, която да ги обслужва. Вследствие на допълнителните инвестиционни вложения и трудови ресурси се създават предпоставки за увеличение на приходите от селскостопанска дейност, което от своя страна способства за увеличаване на средна брутна заплата на наетите лица.  Подпомагането по интервенцията ще допринесе за привличане на нови предприемачи в земеделието, различни от младите земеделски стопани. Чрез осигуряване на допълнителна възможност за стартиране на селскостопански бизнес ще се подпомогне икономическото развитие в селските райони. Насърчаване на местната конкурентоспособност ще създаде предпоставки за подобряване на степента на развитие на човешкия капитал, включително създаване на работни места и привличане на хора в селските райони.  Извършените анализи в областта на селското стопанство на база различните форми на подкрепа показват, че предпочитани и с приоритетно значение сред съществуващите земеделски стопанства са инвестициите в машини, съоръжения и оборудване за нуждите на селскостопанското производство.  Отчитайки тази тенденция интервенцията предвижда улеснен достъп до модернизация на новите земеделски стопанства още на етап стартиране на техният селскостопански бизнес, посредством въвеждане на специализирани машини и оборудване, което ще осигури по-високи добиви при отглеждането на плодове, зеленчуци и друга растениевъдна продукция. По отношение на животновъдните стопанства ще се гарантира висока продуктивност с по-малко разходи на труд. Достъпа до съвременни технологии ще допринесе за покриване на санитарно-хигиенните и хуманните изисквания към отглежданите животни, включително опазване на компонентите на околната среда.  Непосредственият и по-бърз ефект от нововъведенията в сферата на производствените инвестиции ще имат решаващо значение за предпочитанията на новите земеделски стопани към този вид подкрепа.  Иновационните нововъведения ще допринесат за рентабилността на земеделския труд, чрез увеличаване на производителността на труда и съответно повишаване на доходността от земеделска дейност. На свои ред новите земеделски стопани ще имат необходимост от нови и специфични знания за управление на производствената дейност . Това на свой ред ще ги мотивира да търсят и придобиват допълнителни знания в областта на селското стопанство и повишаване на тяхното квалификационно равнище.  Приоритетно насочване на подкрепата:  Критериите целят да гарантират насочване на помощ съобразно установените потребности и заложените цели. Критериите се основават на анализа и осигуряват съответствие и допълняемост с други стратегически документи, вкл. в областта на селските райони. Чрез критериите се цели и подпомагане на проекти с по-висока добавена стойност (например: подобряване на производителността, пазарната ориентация, биосигурността, опазване компонентите на околната среда и борба с климатичните промени), както и на проекти с включени дейности в приоритетен сектор, осигуряващи възможност за производство на биологични продукти, създаване на нови работни места.  Управляващият орган ще определи критериите за подбор след съгласуването им с Комитета за наблюдение, вкл. точките за всеки критерий, както и минималния брой точки, над които дейността ще бъде одобрена за финансиране. |

Определете бенефициерите, отговарящи на критериите, както и специфичните критерии за допустимост, когато е приложимо за бенефициерите и площта

|  |
| --- |
| **Подпомагат се нови земеделски стопани, които отговарят на следните изисквания:**  · да са на възраст от 41 до 65 години (включително) към датата на подаване на искането за подпомагане;  · да са еднолични собственици на земеделското стопанство;  - да имат съответните професионални умения и познания за извършване на селскостопански и свързани със селското стопанство дейности. Ако към момента на кандидатстване не притежават професионални умения и познания, проектното предложение се одобрява при условие че тези изисквания ще бъдат изпълнени към датата на искане за второ плащане.  Земеделските стопани, които са допустими за подпомагане трябва да отговарят и на следните условия:  · да са физически лица или еднолични търговци /ЕТ/ или Еднолично дружество с ограничена отговорност /ЕООД/;  · да са регистрирани като земеделски стопани по Закона за подпомагане на земеделските производители;  · икономическият размер на земеделското стопанство е не по-малък от 4 000 евро стандартен производствен обем /СПО/;  · да имат разработен бизнес план за развитие на дейностите в земеделското стопанство.  · Земеделските стопани със земеделски стопанства, за които е приложимо трябва да отговарят на изискванията на Закона за ветеринарномедицинската дейност;  Земеделските стопани по интервенцията следва да отговарят на определението за нов земеделски стопанин, посочено в т. 4.1.6  **Бизнес плана трябва да включва най – малко следните елементи:**  · период за изпълнение до 36 месеца, считано от датата на сключването на договора за предоставяне на подкрепа.  · първоначално състояние на земеделското стопанство;  · етапи и цели за развитие на селскостопанската дейност;  · описание на предвидените дейности и срок за тяхното изпълнение;  · описаните на дейностите свързани с инвестиции, обучение и др.  · Изпълнението на бизнес план трябва да започне не по-късно от 9 месеца считано от датата на решението за отпускане на помощта;  С изпълнението на бизнес плана трябва да се осигури въвеждане в експлоатация в стопанството на инвестиции, като например машини или съоръжения, или оборудване, или извършване на строително монтажни работи, или земеделска земя свързани с дейността на земеделското стопанство, включително създаване на трайни насаждения, на стойност не по – малка от 50% от размера на полученото първо плащане. |

Задайте отговарящите на критериите вид подпомагане (извън обхвата на ИСАК) или ангажименти (ИСАК) и други задължения

|  |
| --- |
| Дейностите по проектните предложения в рамките на интервенцията трябва:  · Да са свързани с производството на селскостопански продукти включени в приложение I на Договора за функционирането на Европейския съюз или памук, с изключение на риба и рибни продукти.  · В случай, че е приложимо да са придружени от решение за преценяване на необходимостта от извършване на оценка на въздействието върху околната среда/решение по оценка на въздействие върху околната среда/решение за преценяване на необходимостта от извършване на екологична оценка/становище по екологична оценка/решение за преценка на вероятната степен на значително отрицателно въздействие/решение по оценка за съвместимостта/писмо/разрешително от компетентния орган по околна среда (РИОСВ/МОСВ), издадени по реда на ЗООС и/или ЗБР и ЗВ.  **В рамките на интервенцията няма да се подпомагат земеделски стопани получили подпомагане по интервенция „Стартова помощ за установяване на млади земеделски стопани в селското стопанство“ и „Подпомагане на много малки земеделски стопанства“, включени в Стратегически план за развитие на земеделието и селските райони на Република България за периода 2023-2027 г.** |

##### 6 Определяне на уместни базови характеристики

(приложими стандарти за ДЗЕС, законоустановени изисквания за управление (ЗИУ) и други задължителни изисквания, установени в националното право и правото на Съюза), когато е приложимо, описание на специфичните уместни задължения съгласно ЗИУ и обяснение как ангажиментът надхвърля задължителните изисквания (както е посочено в член 28, параграф 5, член 70, параграф 3 и член 72, параграф 5)

Неприложимо

##### 7 Форма и ставка на подпомагане/суми/методи за изчисляване

Форма на подкрепа

** Безвъзмездни средства**

** Финансов инструмент**

Вид на плащането

 възстановяване на действително направени от бенефициера допустими разходи

 единични разходи

 еднократни суми

 финансиране с единна ставка

Основа за определянето

|  |
| --- |
| Средната единична стойност е определена на база исторически данни от прилагането по сходни механизми за подкрепа, като са взети предвид и предложените изисквания към кандидатите и очакваните ангажименти, които те трябва да изпълняват с цел получаване на подкрепата. Методът за изчисляване на вида плащане за целите на подготовката на Стратегическия план за развитие на земеделието и селските райони през периода 2023-2027 г. е в съответствие с разпоредбите на чл. 83, пар. 2, т. а, букви ii) от Регламент(ЕС) 2021/2115 на Европейския парламент и на Съвета |

Обхват на подпомагането на равнище бенефициер

|  |
| --- |
| **Подпомагането за нови земеделски стопани се предоставя под формата на еднократна сума за периода на изпълнение на бизнес плана.**  · Подкрепата е в размер на 30 000 евро за едно земеделско стопанство;  · Подкрепата се отпуска под формата на безвъзмездна финансова помощ и се изплаща на два етапа:  · Първи етап в размер на 15 000 евро: след одобрение на проектното предложение;  · Втори етап в размер на 15 000 евро: след установяване на правилното изпълнение на бизнес плана |

Допълнително обяснение

|  |
| --- |
| Не приложимо |

##### 8 Информация относно оценката за държавна помощ

Интервенцията попада извън приложното поле на член 42 от ДФЕС и подлежи на оценка за държавна помощ:

 Да  Не  Смесено участие

##### 9 Допълнителни въпроси/информация за вида на интервенцията

Неприложимо

##### 10 Съответствие с правилата на СТО

Кехлибарена кутия

Разяснение как интервенцията спазва съответните разпоредби на приложение 2 към Споразумението за СТО за селското стопанство, както е посочено в член 10 от настоящия регламент и в приложение II към него(зелена кутия)

|  |
| --- |
| Не приложимо - Интервенцията не е включена в приложение II на Регламент (ЕС) 2021/2115 |

##### 11 Процентно участие, приложимо за тази интервенция

| **Регион** | **Член** | **Приложима ставка** | **Минимална ставка** | **Максимална ставка** |
| --- | --- | --- | --- | --- |
| BG - България | 91(2)(a) - По-слабо развити региони | 40,00% | 20,00% | 85,00% |