#### I.В.3 - Еко схема за запазване и възстановяване на почвения потенциал – насърчаване на зелено торене и органично наторяване (promotion of green manure and organic fertilisation)

|  |  |
| --- | --- |
| Код на интервенцията (държава членка) | I.В.3 |
| Име на интервенцията | Еко схема за запазване и възстановяване на почвения потенциал – насърчаване на зелено торене и органично наторяване (promotion of green manure and organic fertilisation) |
| Вид интервенция | Eco-scheme(31) - Схеми за климата, околната среда и хуманното отношение към животните / Член 31, параграф 7, буква б) — Компенсаторно плащане |
| Общ показател за крайния продукт | O.8. Брой хектари или животински единици, за които се ползват екосхеми |

##### 1 Териториално приложение и ако е уместно, регионално измерение

Териториално приложение: **Национално равнище**

|  |  |
| --- | --- |
| **Код** | **Описание** |
| BG | България |

Описание на териториалното приложение

|  |
| --- |
| Национален обхват. Интервенцията се прилага на територията на цялата страна. |

##### 2 Свързани специфични цели, междусекторна цел и уместни секторни цели

|  |
| --- |
| **Код на СПЕЦИФИЧНАТА ЦЕЛ НА ОСП + описание** Препоръчителните специфични цели на ОСП за този вид интервенция са обозначени с получер шрифт |
| SO4 Допринасяне за смекчаване на изменението на климата и за адаптиране към него, включително чрез намаляване на емисиите на парникови газове и подобряване на улавянето на въглерод, както и популяризиране на устойчива енергия |
| SO5 Насърчаване на устойчиво развитие и ефикасно управление на природните ресурси, като вода, почва и въздух, включително чрез намаляване на зависимостта от химически вещества |
| SO6 Допринасяне за забавянето и възстановяването на намаляването на биоразнообразието, подобряване на екосистемните услуги и съхраняване на местообитанията и ландшафтите |
| SO9 Подобряване на отговора на селското стопанство в Съюза на обществените нужди от храна и здравеопазване, включително висококачествени, безопасни и питателни храни, произвеждани по устойчив начин, намаляване на хранителните отпадъци, както и подобряване на хуманното отношение към животните и борба с резистентностите към антимикробни средства |

|  |
| --- |
| **ОБЛАСТИ НА ДЕЙСТВИЕ ПО ОСП Код + Описание** |
| AOA-A смекчаване на изменението на климата, включително намаляване на емисиите на парникови газове от селскостопанските практики, както и запазване на съществуващите места за съхранение на въглероден диоксид и подобряване на улавянето на въглерод |
| AOA-B адаптиране към изменението на климата, включително действия за повишаване на устойчивостта на системите за производство на храни и подобряване на животинското и растителното разнообразие с цел по-голяма устойчивост по отношение на болестите и изменението на климата |
| AOA-C опазване или подобряване на качеството на водите и намаляване на натиска върху водните ресурси |
| AOA-D предотвратяване на деградацията на почвите, възстановяване на почвите, подобряване на почвеното плодородие и на управлението на хранителните вещества [и на почвената биота] |
| AOA-F действия за устойчиво и по-ограничено използване на пестициди, по-специално на тези, които представляват риск за човешкото здраве или околната среда |

##### 3 Потребности, обхванати от интервенцията

|  |  |  |  |
| --- | --- | --- | --- |
| **Код** | **Описание** | **Определяне на приоритети на равнище стратегическия план по ОСП** | **Разгледана в стратегически план по ОСП** |
| П.5.2. | Подобряване качеството на почвите чрез ограничаване на процесите на водна и ветрова ерозия | Висок | Да |
| П.5.3. | Поддържане на добър баланс на запасеност на почвите с органично вещество | Висок | Да |
| П.5.4. | Продължаване на поддържането на нисък азотен и фосфорен отпечатък в почвите | Среден | Да |
| П.5.5. | Продължаване на прилагане на оптимизирана и устойчива употреба на ПРЗ, минерални и органични торове | Много висок | Да |
| П.5.6. | Намаляване на емисиите на амоняк от селското стопанство | Висок | Да |
| П.9.8. | Насърчаване приложението на подходи и методи за подобряване използването на торове и продукти | Много висок | Да |

##### 4 Показател(и) за резултатите

|  |
| --- |
| **Код на ПОКАЗАТЕЛИТЕ ЗА РЕЗУЛТАТИТЕ + описание** Препоръчителните показатели за резултатите за избраните специфични цели на ОСП за тази интервенция са обозначени с получер шрифт |
| R.14 Дял на използваната земеделска площ (ИЗП), обхваната от подпомагани ангажименти за намаляване на емисиите или за поддържане или подобряване на съхранението на въглероден диоксид (включително постоянно затревени площи, трайни насаждения с постоянно затревяване, земеделска земя във влажни зони и торфища) |
| R.19 Дял на използваната земеделска площ (ИЗП), обхваната от подпомагани ангажименти, допринасящи за управлението на почвите с цел подобряване на качеството на почвата и на биотата (като например намаляване на обработката, почвена покривка с култури, сеитбооборот, включително бобови култури) |
| R.20 Дял на използваната земеделска площ (ИЗП), обхваната от подпомагани ангажименти за намаляване на емисиите на амоняк |
| R.21 Дял на използваната земеделска площ (ИЗП), обхваната от подпомагани ангажименти за качеството на водните обекти |
| R.22 Дял на използваната земеделска площ (ИЗП), обхваната от подпомагани ангажименти за подобряване на управлението на хранителните вещества |

##### 5 Конкретен план, изисквания и условия за допустимост на интервенцията

Описание

|  |
| --- |
| Интервенцията е насочена към допринасяне за изпълнението на целта за намаляване на загубите на хранителни вещества с поне 50%, като същевременно се гарантира, че няма влошаване на плодородието на почвата. Интервенцията е насочена да допринесе към целта да се намали използването на торове поне с 20 % до 2030 г.  Схемата предвижда два основни похвата на внасяне на външна органична материя в почвата:  ·Отглеждане на подходящи видове междинни непроизводствени култури с последващо зелено торене.  ·Внасяне на външна органична материя обект на продукти от кръговата икономика (третирана органична материя от отпадъчна биомаса).  С интервенцията се цели намаляване на употребата на изкуствени торове – заместването им с естествени хранителни вещества образувани в следствие на внасянето на външна естествена органична материя.  Прилагането на практиките в интервенцията е насочено към запазване и повишаване на количеството на хранителни вещества в почвата чрез внасянето на органична материя в максимално подходящ вид и качество за почвата, вследствие на внасяне на органични подобрители.  Микробиалните торове и оборският тор като допринасящи за почвеното плодородие чрез естествени процеси биха могли да се използват като подобрители на почвата в контекста на еко схемата. Идеята е азотът от изкуствените торове да се замести от влагане на зелено торене и органично наторяване.  Еко схемата е допустима за прилагане върху различните типове земеделски площи в стопанството. Земеделският стопанин доброволно решава с кои площи да участва в еко схемата без задължение да е приложимо за цялата площ на стопанството. Върху една земеделска площ може да се получи подпомагане само за една от възможните опции на изброените практики. |

Описание на ангажиментите за екосхемата

|  |
| --- |
| Земеделските стопани прилагат върху земеделските площи в своите стопанства, с които избират да участват в еко схемата земеделски практики, благоприятни за климата и околната среда, от изброените по-долу:  А) Внасяне на хранителни вещества в почвата чрез отглеждане на непроизводствени междинни култури с последващо зелено торене и/или покривни култури:  1. Допустими за отглеждане междинни/покривни култури по схемата:  Междинните култури/покривни култури са създадени като смески от не-житни култури и житни култури.  2.     Изисквания за минимални срокове на отглежданите култури:  Не са площи с междинни култури/покривни култури площите, засети със зимни култури за получаване на реколта или използване за паша.  Покривни култури трябва да бъдат налични на полето в периода от 15 октомври на годината на кандидатстване до 15 февруари на следващата година.  Междинните култури трябва да са налични на полето в периода от 1 октомври до 1 декември на годината на кандидатстване и да се използват за последващо зелено торене.  3.     Изисквания към минимално изискуемите обработки:  Междинните култури се използват за последващо зелено торене (посредством заораване, валиране, естествено измръзване или друг метод на механично терминиране на културата по избор на земеделския стопанин).  Покривните култури се използват за осигуряване на покривка през зимния период.  В периода на отглеждане на междинните култури/покривните култури не трябва да се прилагат изкуствени торове и продукти за растителна защита. Терминирането на културите не се извършва с хербицид.  и/или  Б) Внасяне на хранителни вещества в почвата чрез използването на ~~външни~~ органични торове и подобрители на почвата:  Да извършват внасяне на органично вещество на различни видове (подобрители на почвата) от които:  1.Подобрители получени чрез процес на аеробно третиране от отпадъчна био маса;  2.Подобрители получени чрез процес на анаеробно третиране от отпадъчна био маса;  3.Подобрители получени чрез процес на биологично третиране от отпадъчна био маса чрез червеи;  4.Подобрители получени чрез процес на термално третиране от отпадъчна био маса.  5. Използване на нискоемисионни техники за прилагане на оборски тор (впръскване на течен оборски тор; включване в рамките на 4 часа от прилагането).  Забранява се използването на подобрители на почвата получени след химическо третиране.  При внасяне на подобрител, съдържащ общ N (азот), количеството на осигурен общ азот N (азот) трябва да не бъде по-малко от 10% от потребностите на конкретната култура и да не надвишава 150 кг. общ N (азот) на хектар.  „Органични торове и подобрители на почвата“ са органични подобрители, органични торове, органо-минерални торове, микробиални торове, растителни биостимуланти, обработен оборски тор.  Земеделският стопанин да има план за управление на хранителните вещества за културите в стопанството, който да бъде изготвен от лице, притежаващо необходимите компетенции. Земеделският стопанин трябва да спазва Плана за торене и по-специално прилагането на торове, в съответствие с нуждите на културите, определени в плана.  Доказването на вложените обеми става чрез разходооправдателни документи и дневниците за растителна защита и вложени подобрители на съответния парцел.  При случаите на земеделски стопани, които сами са произвели органичните подобрители същите вместо разходооправдателни документи следва да докажат:  Наличието на ниво стопанство на приложима технология одобрена от РИОСВ с капацитет на инсталацията (ако е приложимо);  Лицензирана площадка за третиране на отпадъци със съответните кодове (ако е приложимо)  Протоколи за произведена продукция идентична на вложената.  Върху една земеделска площ може да се получи подпомагане само за една от възможните опции на изброените практики. |

Определете бенефициерите, отговарящи на критериите, както и специфичните критерии за допустимост, когато е уместно, за бенефициерите, за площта и когато е приложимо, за другите съответни задължения

|  |
| --- |
| Земеделски стопани, които отговарят на изискванията за „активни земеделски стопани“.  Земеделските площи трябва да отговарят на изискванията за допустимост за директни плащания. |

##### 6 Определяне на уместни базови характеристики

(приложими стандарти за ДЗЕС, законоустановени изисквания за управление (ЗИУ) и други задължителни изисквания, установени в националното право и правото на Съюза), когато е приложимо, описание на специфичните уместни задължения съгласно ЗИУ и обяснение как ангажиментът надхвърля задължителните изисквания (както е посочено в член 28, параграф 5, член 70, параграф 3 и член 72, параграф 5)

Списък на приложимите стандарти за ДЗЕС и ЗИУ

|  |  |
| --- | --- |
| **Код** | **Описание** |
| SMR02 | Директива 91/676/ЕИО на Съвета от 12 декември 1991 г. за опазване на водите от замърсяване с нитрати от селскостопански източници: членове 4 и 5 |

Списък на приложимите задължителни национални стандарти

|  |
| --- |
| N/a |

Връзка на стандартите за ДЗЕС, ЗИУ и националните стандарти с екосхемата (обяснете как екосхемата надхвърля базовите параметри, особено по отношение на ЗИУ и националните стандарти)

|  |
| --- |
| Надгражда условността по отношение на изискванията за внасяне на азот от изкуствени торове в почвата, осигуряване на зимно покритие на почвата за предотвратяване на риска от ерозия, постигането на зелено торене чрез непроизводствени площи с междинни и покривни култури за зимния период. Еко схемата надвишава изискванията на ЗИУ2, като при внасяне на подобрител, съдържащ общ N (азот), количеството на осигурен общ азот N (азот) не трябва да надвишава 150 кг. общ N (азот) на хектар. Еко схемата надгражда ДЗЕС 6 чрез осигуряване на минимален времеви период, в който междинните и покривните култури по еко схемата са задължително налични на полето. |

##### 7 Обхват и суми на подпомагането

Описание

|  |
| --- |
| За всички интервенции в еко схемите е определено финансиране от 25% от годишния финансов пакет за директни плащания. Плащането е на хектар допустима земеделска земя, обхваната от задълженията по интервенцията. Ставката е съгласно чл. 31(7)(б) от Регламент (ЕС) 2021/2115. Вариация в ставката може да има според нивото на площите, обхванати от задълженията в еко схемите с цел да се постигне пълно оползотворяване на финансовия ресурс, определен за амбициозните екологични цели. |

##### 8 Допълнителни въпроси/информация за вида на интервенцията

Неприложимо

##### 9 Съответствие с правилата на СТО

Зелена кутия

Параграф 12 от приложение 2 към Споразумението за СТО

Разяснение как с интервенцията се спазват съответните разпоредби на приложение 2 към Споразумението за СТО за селското стопанство, както е посочено в член 10 от Регламент (ЕС) 2021/2115 и в приложение II към него („зелена кутия“)

|  |
| --- |
| Плащането е в съответствие с разпоредбата на член 31, параграф 7, първа алинея, буква б) от Регламент (ЕС) 2021/2115, което поставя интервенцията в обхвата на параграф 12 от приложение 2 към Споразумението за селското стопанство на СТО („зелена кутия“). Интервенцията таргетира повишаване на екологичната устойчивост на засегнатата площ и не оказва изкривяващо влияние върху производството и търговията. |

##### 11 Планирани единични суми — определение

| **Планирана единична сума** | **Вид на планираната единична сума** | **Регион(и)** | **Показател(и) за резултатите** |
| --- | --- | --- | --- |
| I.B.3\_Еко-03 - Еко схема 03\_Почвен потенциал | Хомогенен |  | R.14; R.19; R.20; R.21; R.22 |

Разяснение и обосновка (включително гъвкавост)

I.B.3\_Еко-03 - Еко схема 03\_Почвен потенциал

|  |
| --- |
| Плащането е на хектар допустима земеделска земя, обхваната от задълженията по интервенцията. Ставката е съгласно чл. 31(7)(б) от Регламент (ЕС) 2021/2115. Предвидена е опция за вариация съгласно разпоредбата на чл. 102(2) от Регламент (ЕС) 2021/2115, която дава възможност за интервенциите в директните плащания да се определят максимални или минимални планирани единични суми. |

##### 12 Планирани единични суми — финансова таблица с крайни продукти

| **Планирана единична сума** | **Финансова година** | **2024** | **2025** | **2026** | **2027** | **2028** | **Общо за периода 2024—2028 г.** |
| --- | --- | --- | --- | --- | --- | --- | --- |
| **Календарна година** | **2023** | **2024** | **2025** | **2026** | **2027** | **Общо за периода 2023—2027 г.** |
| I.B.3\_Еко-03 - Еко схема 03\_Почвен потенциал | Планирана единична сума | 66,83 | 53,46 | 53,46 | 53,46 | 53,46 |  |
| Минимална сума за планираната единична сума | 53,46 |  |  |  |  |  |
| Максимална сума за планираната единична сума (евро) | 83,54 | 83,54 | 83,54 | 83,54 | 83,54 |  |
| O.8 (единица: Хектари) | 417 100,00 | 749 903,00 | 775 834,00 | 800 369,00 | 782 877,00 |  |
| Планиран краен продукт \* Планирана единична сума | 27 874 793,00 | 40 089 814,38 | 41 476 085,64 | 42 787 726,74 | 41 852 604,42 | 194 081 024,18 |
| ОБЩО | O.8 (единица: Хектари) | 417 100,00 | 749 903,00 | 775 834,00 | 800 369,00 | 782 877,00 | **Сума:**  3 526 083,00  **Макс.:**  800 369,00 |
| Годишно ориентировъчно разпределение на финансови средства (принос на Съюза в евро) | 27 874 793,00 | 40 089 814,38 | 41 476 085,64 | 42 787 726,74 | 41 852 604,42 | 194 081 024,18 |
| От които необходими за достигане на минималното изискване за обособяване на средства (приложение XII) (само съгласно член 30) (принос на Съюза) |  |  |  |  |  |  |