**Методология за преизчисляване на подпомагането по интервенция„Опазване на местни породи (автохтонни), важни за селското стопанство“**

Компенсаторните плащания по това направление имат за цел подпомагането на традиционното животновъдство, подкрепяйки опазването на застрашени от изчезване местни породи и съхраняване на генетичното разнообразие, което е важно за местното селското стопанство. С приложение към Регламент на Комисията (ЕС) № 817/2004 е приет списък с праговете за женски животни от една и съща порода, расови за разплод, под които дадена местна порода се счита застрашена от изчезване. Животните трябва да бъдат удостоверени от технически орган или развъдна организация/сдружение, което трябва да регистрира и актуализира племенна книга за породата.

Основната цел на мярката е опазване на местни (автохтонни), като се насърчи отглеждането на традиционни за територията на Република България застрашени местни породи от видове животни: говеда, биволи, овце, кози, коне и свине. Мярката има принос за подобряване на екологичната устойчивост в животновъдния сектор чрез запазване на генетичните ресурси.

Съгласно чл.70 от регламента за установяване на правила за подпомагане за стратегическите планове, плащанията се отпускат за покриване задължения, които: а:) надхвърлят съответните законоустановени изисквания за управление и стандартите за ДЗЕС; б) надхвърлят съответните минимални изисквания за използване на торове и на продукти за растителна защита, или за хуманно отношение към животните, както и съответните други задължителни изисквания, установени в националното право и в правото на Съюза; в) надхвърлят условията, установени за поддържането на земеделските площи в съответствие с член 4, параграф 2.

Размерът на подпомагането е базиран на дефинирани в националното законодателство прагове на застрашеност и класификацията на породата съгласно Закона за животновъдството. Плащанията се предоставят като компенсаторни според чл, 70 на Регламент(ЕС) 2021/2115 държавите членки гарантират, че изчисленията на компенсаторните плащания са адекватни и точни според чл. 82. Преизчисляване на компенсаторните плащания е направено с актуализиране на технологичните параметри и цените на продукцията и компонентите участващи във формиране на производствените разходи. При производствените разходи участват актуализиране на стойностите за осигуряване на фуражи и изхранване на животните, както и на ветеринарно-медицинско обслужване. Актуализацията на приходните и разходните елементи за получаване на брутните маржини при конвенционални породи и автохтонни е направено по данни на НСИ, както и по технологични карти изготвени и използвани от Институт по аграрна икономика. Обновяването на изчисленията е направено по текущи данни за 2023 година.

Счита се, че местните породи имат и по-ниски разходи за ветеринарни услуги, тъй като са по-приспособени към местните условия в сравнение с разпространените конвенционални породи и са по-резистентни към някои инфекциозни заболявания. Много от тези животни са в малки ферми и биват отглеждани екстензивно пасищно, което допълнително би могло да доведе до сравнително по-ниски разходи.Важно при определяне на показателите при всички видове застрашени от използване местни породи е, че те са изчислени средно за породите с най-голям брой в страната.

Алгоритъмът за определяне на размера на компенсаторните плащания по групи животни е представен по-долу в Таблица 1.

**Таблица1. Алгоритъм за изчисление на компенсаторни плащания**

|  |  |  |  |
| --- | --- | --- | --- |
| Мярка Опазване на местни породи (автохтонни), важни за селското стопанство | | | |
| Опазване на местни породи (автохтонни) важни за селското стопанство |  |  |  |
| Среден добив крава | 1 | т | 4,30 |
| Цена на краве мляко | 2 | лв/т | 810,00 |
| Приходи от реализация приплоди | 3 | лв | 350,00 |
| Доход от крава | 4=1\*2+3 | лв | 3833,00 |
| Разходи изхранване | 5 | лв | 1960,00 |
| Разходи за ветеринарни и други грижи за отглеждане | 6 | лв | 280,00 |
| Брутен марж на млечна крава | 7=4-5-6 | лв/глава | 1593,00 |
| Среден добив автохтонна порода | 8 | т | 2,00 |
| Доход от крава | 9=8\*2\*1,1+10 | лв | 2051,00 |
| Приходи реализация приплоди | 10 | лв | 350,00 |
| Разходи за изхранване | 11 | лв | 850,00 |
| Разходи ветеринария и други грижи за отглеждане за автохтонни животни | 12 | лв | 90,00 |
| Брутен марж за автохтонни животни | 13=9-11-12 | лв/глава | 1111,00 |
| **Общо компенсаторно плащане за автохтонни породи ЕРД** | 14=7-13 | лв/ЖЕ | **482,00** |
|  | евро/ЖЕ | **246,44** |
| Среден добив овца | 15 | т | 0,10 |
| Цена на овче мляко | 16 | лв/т | 1700,00 |
| Приходи от реализация агнета | 17 | лв | 200,00 |
| Доход от млечна овца | 18=15\*16+17 | лв | 361,50 |
| Разходи изхранване | 19 | лв/глава | 105,00 |
| Разходи ветеринария и други грижи за отглеждане | 20 | лв/глава | 30,00 |
| Брутен марж на млечна овца | 21=19-20-21 | лв/глава | 226,50 |
| Среден добив автохтонни порода | 22 | т | 0,05 |
| Доход от овца местна порода | 23 | лв | 276,50 |
| Приходи реализация агнета | 24=22\*16+23 | лв/глава | 200,00 |
| Разходи за изхранване | 25 | лв/глава | 80,00 |
| Разходи ветеринария и други грижи за отглеждане за автохтонни животни | 26 | лв/глава | 20,00 |
| Брутен марж за автохтонни животни | 27=23-25-26 | лв/глава | 176,50 |
| **Общо компенсаторно плащане за автохтонни породи ДРД** | 28=(21-27)\*7 | **лв/ЖЕ** | **350,00** |
|  | **евро/ЖЕ** | **178,95** |
| П**расета** |  |  |  |
| Средно живо тегло на угоено прасе | 29 | кг | 100 |
| Изкупна цена свинско месо живо тегло | 30 | лв/кг | 3,5 |
| Разходи за изхранване на свине за угояване | 31 | лв | 180 |
| Отчислени разходи за отглеждане на свине майки за разпределени на една свиня за угояване | 32 | лв | 46 |
| Ветеринарни и други специфични разходи за отглеждане | 33 | лв/брой | 29 |
| Доход на свине за угояване | 34=29\*30-31-32-33 | лв/брой | 95 |
| Средно живо тегло на угоено прасе-автохтонна порода | 35 | кг | 90 |
| Изкупна цена свинско месо живо тегло | 36 | лв/кг | 3,5 |
| Разходи за изхранване на свине за угояване-автохтонна порода | 37 | лв | 175 |
| Отчислени разходи за отглеждане на свине майки автохтонна порода разпределени на една свиня за угояване | 38 | лв | 93 |
| Ветеринарни и други специфични разходи за отглеждане на автохтонни породи | 39 | лв/брой | 16 |
| Доход на свине за угояване-автохтонна порода | 40=35\*36-37-38-39 | лв | 31 |
| **Общо компенсаторно плащане за автохтонни породи свине** | **41=(34- 40)/0,25** | **лв/ЖЕ** | **256,00** |
|  | **евро/ЖЕ** | **130,89** |
| **Коне** |  |  |  |
| Приходи от реализация на коне | 42 | лв/брой | 1400 |
| Разходи за изхранване | 43 | лв/брой | 860 |
| Разходи за ветеринарни и други специфични разходи | 44 | лв/брой | 70 |
| Доход от отглеждането на коне | 45=42-43-44 | лв/брой | 470 |
| Приходи от реализация на коне-застрашени породи | 46 | лв/брой | 1040 |
| Разходи за изхранване при защитени породи | 47 | лв/брой | 770 |
| Разходи за ветеринарни и други специфични разходи-защитени породи | 48 | лв/брой | 40 |
| Доход от отглеждането на коне-защитени породи | 49=46-47-48 | лв/брой | 230 |
| **Общо компенсаторно плащане за автохтонни породи коне** | **50=(45-49)/0,8** | **лв/ЖЕ** | **300,50** |
|  | **евро/ЖЕ** | **159,39** |