#### I.В.6 - Еко схема за екстензивно поддържане на постоянно затревените площи

|  |  |
| --- | --- |
| Код на интервенцията (държава членка) | I.В.6 |
| Име на интервенцията | Еко схема за екстензивно поддържане на постоянно затревените площи |
| Вид интервенция | Eco-scheme(31) - Схеми за климата, околната среда и хуманното отношение към животните / Член 31, параграф 7, буква б) — Компенсаторно плащане |
| Общ показател за крайния продукт | O.8. Брой хектари или животински единици, за които се ползват екосхеми |

##### 1 Териториално приложение и ако е уместно, регионално измерение

Териториално приложение: **Национално равнище**

|  |  |
| --- | --- |
| **Код** | **Описание** |
| BG | България |

Описание на териториалното приложение

|  |
| --- |
| Национален обхват. Интервенцията се прилага на територията на цялата страна. |

##### 2 Свързани специфични цели, междусекторна цел и уместни секторни цели

|  |
| --- |
| **Код на СПЕЦИФИЧНАТА ЦЕЛ НА ОСП + описание** Препоръчителните специфични цели на ОСП за този вид интервенция са обозначени с получер шрифт |
| SO4 Допринасяне за смекчаване на изменението на климата и за адаптиране към него, включително чрез намаляване на емисиите на парникови газове и подобряване на улавянето на въглерод, както и популяризиране на устойчива енергия |
| SO5 Насърчаване на устойчиво развитие и ефикасно управление на природните ресурси, като вода, почва и въздух, включително чрез намаляване на зависимостта от химически вещества |
| SO6 Допринасяне за забавянето и възстановяването на намаляването на биоразнообразието, подобряване на екосистемните услуги и съхраняване на местообитанията и ландшафтите |

|  |
| --- |
| **ОБЛАСТИ НА ДЕЙСТВИЕ ПО ОСП Код + Описание** |
| AOA-A смекчаване на изменението на климата, включително намаляване на емисиите на парникови газове от селскостопанските практики, както и запазване на съществуващите места за съхранение на въглероден диоксид и подобряване на улавянето на въглерод |
| AOA-C опазване или подобряване на качеството на водите и намаляване на натиска върху водните ресурси |
| AOA-D предотвратяване на деградацията на почвите, възстановяване на почвите, подобряване на почвеното плодородие и на управлението на хранителните вещества [и на почвената биота] |
| AOA-E опазване на биологичното разнообразие, съхранение или възстановяване на местообитания или видове, включително запазване и създаване на особености на ландшафта или на непроизводствени площи |

##### 3 Потребности, обхванати от интервенцията

|  |  |  |  |
| --- | --- | --- | --- |
| **Код** | **Описание** | **Определяне на приоритети на равнище стратегическия план по ОСП** | **Разгледана в стратегически план по ОСП** |
| П.4.2. | П.4.2.Увеличаване на органичния въглерод в почвата | Много висок | Да |
| П.5.1. | Поддържане на подходящ баланс на земеделските площи според вида на земеползване | Висок | Да |

##### 4 Показател(и) за резултатите

|  |
| --- |
| **Код на ПОКАЗАТЕЛИТЕ ЗА РЕЗУЛТАТИТЕ + описание** Препоръчителните показатели за резултатите за избраните специфични цели на ОСП за тази интервенция са обозначени с получер шрифт |
| R.14 Дял на използваната земеделска площ (ИЗП), обхваната от подпомагани ангажименти за намаляване на емисиите или за поддържане или подобряване на съхранението на въглероден диоксид (включително постоянно затревени площи, трайни насаждения с постоянно затревяване, земеделска земя във влажни зони и торфища) |
| R.31 Дял на използваната земеделска площ (ИЗП), обхваната от подпомагани ангажименти за подпомагане на опазването или възстановяването на биологичното разнообразие, включително селскостопански практики с висока природна стойност |
| R.33 Дял на общата защитена зона по „Натура 2000“ съгласно подпомогнатите ангажименти |

##### 5 Конкретен план, изисквания и условия за допустимост на интервенцията

Описание

|  |
| --- |
| Интервенцията надгражда в качествен аспект състоянието на постоянно затревените площи и въвежда екстензивен режим на управление на пасищната екосистема. От екстензивно управление чрез паша се нуждаят всички природни местообитания и местообитания на видове за подобряване на природозащитното състояние във и извън Натура 2000.  Интервенцията ще подобри състоянието на защитени видове, включително птици, като подобри местообитанията им, включително средата за размножаване и хранителната им база, по-специално ще предотврати намаляването на популациите на птици в земеделските земи и рязкото намаляване на разнообразието от насекоми и др. видове, включително ще има значителен принос към опазване на опрашителите.  Не на последно място интервенцията ще предотврати загубата на пасищната екосистема, чрез намаляване на процесите на утъпкване и ерозия, рудерализация и развитие на нетипични видове, което значително подобрява способността на пасищните системи да поглъщат въглерод и да смекчават климатичните промени.  От 2025 г. предвиждаме включване в обхвата на интервенцията и на обработваеми земи, заети с фуражни култури и/или протеинови култури, като към момента на заявяване на еко схемата земеделският стопанин има съотношение на пасищни животни към заявените площи в размер от 0.3 до 1 ЖЕ/ха. Целта на нововъведената възможност е да се стимулира намаляване на пасищния натиск върху постоянно затревените площи посредством вътрешно за фермата отглеждане на фуражни и/или протеинови култури за животновъдството върху обработваемите земи, с които разполагат животновъдните стопанства. Използването на обработваемите земи в животновъдните стопанства за отглеждане на фуражни или протеинови култури за селскостопанските животни в стопанството допринася за осигуряване на хранителната сигурност за животните в стопанството и може да има положителен екологичен ефект върху постоянно затревените площи посредством допълнителна екстензификация на пасищния процес. |

Описание на ангажиментите за екосхемата

|  |
| --- |
| Земеделските стопани прилагат на постоянно затревените площи земеделски практики, които са полезни за климата и околната среда от следния списък:  Екстензивна паша за поддържане и подобряване на състоянието на постоянно затревените площи с пасищни животни.  Постоянно затревената площ се поддържа посредством екстензивно пашуване от 0.3 до 1 ЖЕ/ха.  На постоянно затревените площи се осъществява пашуване на животни от минимум 60 дни през съответната година.  Прилага се забрана за разораване на заявените през съответната година постоянно затревени площи като тази забрана се следи в рамките на календарната година.  При кандидатстване по интервенцията земеделският стопанин да представи собствен план за паша (включващ видовете паша, периода), изготвен с подкрепата на технически компетентни служби/лица, който следва да спазват, с цел да се защити ефективно състоянието на опазване на съответните местообитания.  Допустими площи по тази интервенция могат да бъдат и обработваеми земи, заети с фуражни култури и/или протеинови култури, като при заявяване на еко схемата земеделският стопанин има съотношение на пасищни животни към заявените площи в размер от 0.3 до 1 ЖЕ/ха. |

Определете бенефициерите, отговарящи на критериите, както и специфичните критерии за допустимост, когато е уместно, за бенефициерите, за площта и когато е приложимо, за другите съответни задължения

|  |
| --- |
| Земеделски стопани, които отговарят на изискванията за „активни земеделски стопани“.  Земеделските площи трябва да отговарят на изискванията за допустимост за директни плащания. |

##### 6 Определяне на уместни базови характеристики

(приложими стандарти за ДЗЕС, законоустановени изисквания за управление (ЗИУ) и други задължителни изисквания, установени в националното право и правото на Съюза), когато е приложимо, описание на специфичните уместни задължения съгласно ЗИУ и обяснение как ангажиментът надхвърля задължителните изисквания (както е посочено в член 28, параграф 5, член 70, параграф 3 и член 72, параграф 5)

Списък на приложимите стандарти за ДЗЕС и ЗИУ

|  |  |
| --- | --- |
| **Код** | **Описание** |
| GAEC01 | Поддържане на постоянно затревени площи на основата на съотношението на постоянно затревените площи спрямо земеделската площ на национално, регионално и подрегионално равнище и на равнище група от стопанства или стопанство в сравнение с референтната 2018 г. Максимално намаление от 5 % в сравнение с референтната година. |

Списък на приложимите задължителни национални стандарти

|  |
| --- |
| N/a |

Връзка на стандартите за ДЗЕС, ЗИУ и националните стандарти с екосхемата (обяснете как екосхемата надхвърля базовите параметри, особено по отношение на ЗИУ и националните стандарти)

|  |
| --- |
| Еко схемата надгражда изискванията на ДЗЕС 1 в качествен план по отношение поддържането на благоприятния статус на постоянно затревените площи. ДЗЕС 1 изисква поддържане на съотношението на постоянно затревените площи към общата земеделска площ на национално ниво. Предложената схема надгражда в качествен аспект по отношение на състоянието на постоянно затревените площи и въвежда режим за благоприятно управление на постоянно затревените площи.Предложената практика предвижда върху постоянно затревените площи да се приложи подходящ, съобразен с нуждите на природните местообитания режим на управление до 1 ЖЕ/ха. |

##### 7 Обхват и суми на подпомагането

Описание

|  |
| --- |
| За всички интервенции в еко схемите е определено финансиране от 25% от годишния финансов пакет за директни плащания. Плащането е на хектар допустима земеделска земя, обхваната от задълженията по интервенцията. Ставката е съгласно чл. 31(7)(б) от Регламент (ЕС) 2021/2115. Вариация в ставката може да има според нивото на площите, обхванати от задълженията в еко схемите с цел да се постигне пълно оползотворяване на финансовия ресурс, определен за амбициозните екологични цели. |

##### 8 Допълнителни въпроси/информация за вида на интервенцията

Неприложимо

##### 9 Съответствие с правилата на СТО

Зелена кутия

Параграф 12 от приложение 2 към Споразумението за СТО

Разяснение как с интервенцията се спазват съответните разпоредби на приложение 2 към Споразумението за СТО за селското стопанство, както е посочено в член 10 от Регламент (ЕС) 2021/2115 и в приложение II към него („зелена кутия“)

|  |
| --- |
| Плащането е в съответствие с разпоредбата на член 31, параграф 7, първа алинея, буква б) от Регламент (ЕС) 2021/2115, което поставя интервенцията в обхвата на параграф 12 от приложение 2 към Споразумението за селското стопанство на СТО („зелена кутия“). Интервенцията е насочена към запазване или засилване на съхранението на въглероден диоксид в почвата и плащането не следва да окаже негативен ефект за изкривяване на производството и търговията. |

##### 11 Планирани единични суми — определение

| **Планирана единична сума** | **Вид на планираната единична сума** | **Регион(и)** | **Показател(и) за резултатите** |
| --- | --- | --- | --- |
| I.B.6\_Еко-06 - Еко схема 06\_ Плащане за екстензивни постоянно затревени площи (ПЗП) | Хомогенен |  | R.14; R.31; R.33 |

Разяснение и обосновка (включително гъвкавост)

I.B.6\_Еко-06 - Еко схема 06\_ Плащане за екстензивни постоянно затревени площи (ПЗП)

|  |
| --- |
| Плащането е на хектар допустима земеделска земя, обхваната от задълженията по интервенцията. Ставката е съгласно чл. 31(7)(б) от Регламент (ЕС) 2021/2115. Предвидена е опция за вариация съгласно разпоредбата на чл. 102(2) от Регламент (ЕС) 2021/2115, която дава възможност за интервенциите в директните плащания да се определят максимални или минимални планирани единични суми. Предвижда се единно ниво на плащане по интервенцията, както за практиките върху постоянно затревените площи, така и за обработваемите земи по интервенцията. |

##### 12 Планирани единични суми — финансова таблица с крайни продукти

| **Планирана единична сума** | **Финансова година** | **2024** | **2025** | **2026** | **2027** | **2028** | **Общо за периода 2024—2028 г.** |
| --- | --- | --- | --- | --- | --- | --- | --- |
| **Календарна година** | **2023** | **2024** | **2025** | **2026** | **2027** | **Общо за периода 2023—2027 г.** |
| I.B.6\_Еко-06 - Еко схема 06\_ Плащане за екстензивни постоянно затревени площи (ПЗП) | Планирана единична сума | 80,00 | 80,00 | 80,00 | 80,00 | 80,00 |  |
| Минимална сума за планираната единична сума | 64,00 |  |  |  |  |  |
| Максимална сума за планираната единична сума (евро) | 92,42 | 123,86 | 123,86 | 123,86 | 123,86 |  |
| O.8 (единица: Хектари) | 274 369,00 | 220 000,00 | 220 000,00 | 220 000,00 | 220 000,00 |  |
| Планиран краен продукт \* Планирана единична сума | 21 949 520,00 | 17 600 000,00 | 17 600 000,00 | 17 600 000,00 | 17 600 000,00 | 92 349 520,00 |
| ОБЩО | O.8 (единица: Хектари) | 274 369,00 | 220 000,00 | 220 000,00 | 220 000,00 | 220 000,00 | **Сума:**  1 154 369,00  **Макс.:**  274 369,00 |
| Годишно ориентировъчно разпределение на финансови средства (принос на Съюза в евро) | 21 949 520,00 | 17 600 000,00 | 17 600 000,00 | 17 600 000,00 | 17 600 000,00 | 92 349 520,00 |
| От които необходими за достигане на минималното изискване за обособяване на средства (приложение XII) (само съгласно член 30) (принос на Съюза) |  |  |  |  |  |  |