#### II.А.5. - Опазване на застрашени от изчезване местни сортове, важни за селското стопанство

| Код на интервенцията (държава членка) | II.А.5. |
| --- | --- |
| Име на интервенцията | Опазване на застрашени от изчезване местни сортове, важни за селското стопанство |
| Вид интервенция | ENVCLIM(70) - Задължения в областта на околната среда и климата и други задължения в областта на управлението |
| Общ показател за крайния продукт | O.19. Брой на дейностите или единиците за подпомагане на генетични ресурси |
| Участие за изискването за обособяване на средства за/на | Приемственост между поколенията: Не  Околна среда: Да  Система за облекчения за екосхеми: Не  Подход LEADER: Не |

##### 1 Териториално приложение и ако е уместно, регионално измерение

Териториално приложение: **Национално равнище**

| **Код** | **Описание** |
| --- | --- |
| BG | България |

Описание на териториалното приложение

|  |
| --- |
| ﻿Национален |

##### 2 Свързани специфични цели, междусекторна цел и уместни секторни цели

|  |
| --- |
| **Код на СПЕЦИФИЧНАТА ЦЕЛ НА ОСП + описание** Препоръчителните специфични цели на ОСП за този вид интервенция са обозначени с получер шрифт |
| SO6 Допринасяне за забавянето и възстановяването на намаляването на биоразнообразието, подобряване на екосистемните услуги и съхраняване на местообитанията и ландшафтите |

##### 3 Потребности, обхванати от интервенцията

|  |  |  |  |
| --- | --- | --- | --- |
| **Код** | **Описание** | **Определяне на приоритети на равнище стратегическия план по ОСП** | **Разгледана в стратегически план по ОСП** |
| П.6.7. | Запазване и подобряване на генетичното разнообразие в животновъдството и растениевъдството | Много висок | Да |

##### 4 Показател(и) за резултатите

|  |
| --- |
| **Код на ПОКАЗАТЕЛИТЕ ЗА РЕЗУЛТАТИТЕ + описание** Препоръчителните показатели за резултатите за избраните специфични цели на ОСП за тази интервенция са обозначени с получер шрифт |
| R.31 Дял на използваната земеделска площ (ИЗП), обхваната от подпомагани ангажименти за подпомагане на опазването или възстановяването на биологичното разнообразие, включително селскостопански практики с висока природна стойност |

##### 5 Конкретен план, изисквания и условия за допустимост на интервенцията

Опишете какви са специфичните цели и съдържанието на интервенцията, включително специфично насочване, принципи за избор, връзки към съответното законодателство, взаимно допълване с други интервенции/набори от операции в двата стълба и друга релевантна информация.

|  |
| --- |
| Основната цел на мярката е да се увеличи отглеждането застрашените от изчезване местни сортове растения. Ангажимента по управляването главно е свързан с инициативи в областта на околната среда и климата и биоразнообразието. Отглеждането и съхранението на застрашените от изчезване местни сортове изисква по-високи разходи, но генерира по-ниска възвръщаемост в сравнение с т.нар. конвенционални сортове. Поради тази причина те не са приоритетни за отглеждане и са застъпени основно в земеделски стопанства със специфична ориентация и специализация и научно-изследователските институти.Специфичното при всички видове култури е, че при тях добивите са значително по-ниски в сравнение с конвенционалните сортове. Интервенцията ще допринася за смекчаване на изменението на климата, като в контекста на все по-застрашаващите ни климатични промени, тези сортове са в пъти по – уязвими от други култури и сортове. В тази връзка е от особена важност отглеждането и съхранението им.  В България до началото на новото хилядолетие се е водила активна селекционна дейност и са запазени много разнообрази сортове, които са доказали своята устойчивост през годините. Тези сортове са били много популярни сред земеделските стопани, но поради икономически причини селекционерите не могат да предоставят посевен и посадъчен материал от тях.  Застрашените от изчезване местни сортове растения са важна културна ценност, която характеризира селските райони. Старите местни сортове представляват, ценен генетичен потенциал за бъдещ напредък. В контекста на все по застрашаващите ни климатични промени, тези сортове са от съществено значение, поради тяхната доказана адаптивност.  Прилагането на идентична дейност в мярка 10 „Агроекология и климат“ от ПРСР 2014-2020 г. оказа благоприятно въздействие и насърчи земеделските стопани да отглеждат местни сортове. С увеличаването на площите, върху които се отглеждат такива сортове се цели и да се разнообрази еднообразното сортово присъствие на пазара, което се налага от икономически по изгодните сортове растения, чието производство е по рентабилно.  В случай на изменения в съответните задължителни стандарти, изисквания или задължения, посочени в чл. 70 от РСП, които поетите задължения трябва да надхвърлят, или за да се гарантира спазването разпоредбите на буква г) на същия параграф се предоставя възможност за преразглеждане, за да се гарантира адаптиране на ангажиментите. Когато тези корекции не бъдат приети от бенефициера, ангажиментът отпада и не се изисква възстановяване на средства по отношение на периода, през който е изпълняван ангажиментът.  Интервенцията е в съответствие с разпоредбите на член 45 от Регламент (ЕС) 2022/126.  Освен това, за да се спази бюджетния пакет, горна граница (таван) за стопанство може да се определи ежегодно. Тя ще бъде приложена към общата сума на плащането, отпуснато на бенефициента съгласно степента, в която е ангажиран. |

Определете бенефициерите, отговарящи на критериите, както и специфичните критерии за допустимост, когато е приложимо за бенефициерите и площта

|  |
| --- |
| Земеделски стопани, които отговарят на изискванията за „активни земеделски стопани“.  Земеделски стопани, които са регистрирани в ИСАК.  Научни и образователни организации, които да кандидатстват с цел поддържане на Научния национален генофонд.  Земеделски стопани, които стопанисват земеделски площи от минимум 0,5 ха.  Максимална площ за подпомагане до 50 ха, с изключение научни и образователни организации.  Плащането е на хектар допустима земеделска земя, обхваната от задълженията за извършване на земеделска дейност в съответствие с чл. 4, параграф 2, буква „а“ от Регламент (ЕС) 2021/2115.  Подпомагането е за земеделските площи, регистрирани в ИСАК, които отговарят на определението за „допустим хектар“.  Дейностите могат да не се прилагат върху едни и същи площи за периода на изпълнение на агроекологичния ангажимент. ~~Ангажименът може да бъде разширяван с до 10 % от размера на площта, с която е поет, но с не повече от 2 ха.~~  Управляващият орган може да разработи специфични изисквания и за друг тип кандидати, а именно: Научни и образователни организации, които да кандидатстват с цел поддържане на Научния национален генофонд.  Земеделските стопани или упълномощено от тях лице трябва да преминат обучение или да докажат опит за прилагането на поетите от тях ангажименти в предходен програмен период. |

Задайте отговарящите на критериите вид подпомагане (извън обхвата на ИСАК) или ангажименти (ИСАК) и други задължения

|  |
| --- |
| Бенефициентите по дейността поемат ангажимент да водят дневник (регистър) на стопанството за всички земеделски дейности, извършвани в земеделските земи, предмет на поетите задължения.  Използват се култури и сортове, включени в Списък на застрашените от изчезване местни сортове, важни за селското стопанство, предоставен от ССА. След окончателното изготвяне на списъка от компетентните в България научни органи (ССА и ИАСАС), същият ще бъде оповестен на кандидатите и ще бъде включен в националното законодателство.  Бенефициентите следва да притежават и предоставят официален документ за закупуване на посевния и посадъчен материал, използван за засаждане (при едногодишни култури се предоставя за стопанската година). |

##### 6 Определяне на уместни базови характеристики

(приложими стандарти за ДЗЕС, законоустановени изисквания за управление (ЗИУ) и други задължителни изисквания, установени в националното право и правото на Съюза), когато е приложимо, описание на специфичните уместни задължения съгласно ЗИУ и обяснение как ангажиментът надхвърля задължителните изисквания (както е посочено в член 28, параграф 5, член 70, параграф 3 и член 72, параграф 5)

Списък на приложимите стандарти за ДЗЕС и ЗИУ

|  |  |
| --- | --- |
| **Код** | **Описание** |
| SMR02 | Директива 91/676/ЕИО на Съвета от 12 декември 1991 г. за опазване на водите от замърсяване с нитрати от селскостопански източници: членове 4 и 5 |

Списък на приложимите задължителни национални стандарти

|  |
| --- |
| В съответствие с разпоредбите на член 45 от Делегиран Регламент (ЕС) 2022/126 на Комисията от 7 декември 2021 година за допълнение на Регламент (ЕС) 2021/2115 на Европейския парламент и на Съвета |

Връзка на стандартите за ДЗЕС, ЗИУ и националните стандарти с интервенцията

|  |
| --- |
| При извършване на дейността земеделските стопани спазват приложимите изисквания, произтичащи от програмата от мерки за ограничаване и предотвратяване на замърсяването с нитрати от земеделски източници в уязвимите зони, разработена в изпълнение на изискванията на Наредба № 2 от 2007 г. за опазване от замърсяване с нитрати от земеделски източници и утвърдена със заповед № РД 09-806/25.07.2024 г. на МЗХ и № РД – 620/10.07.2024 г.на МОСВ. |

##### 7 Форма и ставка на подпомагане/суми/методи за изчисляване

** В обхвата на ИСАК**

** Извън обхвата на ИСАК**

Раздел в обхвата на ИСАК

Вид на плащането

 производствени разходи въз основа на допълнителните разходи и пропуснатите приходи

 включени трансакционни разходи

 еднократно плащане

 еднократна сума

Обхват на подпомагането на равнище бенефициер

|  |
| --- |
| Полски култури 408,01 евро/ха  Трайни насаждения 825,73 евро/ха  Зеленчуци 956,12 евро/ха  Етерични и медицински 845,34евро/ха  За да се спази бюджетния пакет, горна граница (таван) за стопанство може да се определи ежегодно. Тя ще бъде приложена към общата сума на плащането, отпуснато на бенефициента съгласно степента, в която е ангажиран. |

Метод на изчисляване

|  |
| --- |
| компенсаторно плащане на база направените допълнителни разходи и пропуснати ползи |

Допълнително обяснение

|  |
| --- |
| Брутен марж на конвенционални **Брутен марж на конвенционални полски култури, трайни насаждения, зеленчуци, ароматни и медицински култури, постоянно затревени култури** - представлява разлика между брутната продукция и променливите разходи, направени на базата на технологични и количествени карти за съответните видове култури. По отношение на производството и изчисляване на брутната продукция и производствените разходи са използвани научни данни и резултати, предоставени от специализираните научно-изследователски институти, както и експертни оценки и маркетингови проучвани сред отделните дистрибутори и търговци на материали и продукти от разглежданите направления.Използвани са и данни от Системата за земеделска счетоводна информация и базата данни от проектното моделиране, събрана от Центъра за икономически изследвания в селското стопанство – САРА и в Институт по аграрна икономика.  **Добив при застрашени от изчезване полски сортове, трайни насаждения, зеленчуци, ароматни и медицински култури, тревни култури -** използвани са научни данни и резултати, предоставени от специализираните научно-изследователски институти, както и експертни оценки, поради спецификата на растенията.  **Средна цена на продукцията от полски сортове, трайни насаждения, зеленчуци, ароматни и медицински култури, тревни култури** – използвани са както официални данни на НСИ, Системата за земеделска счетоводна информация и базата данни от проектното моделиране, събрана от Центъра за икономически изследвания в селското стопанство – САРА и в Институт по аграрна икономика, така и данни от проведени маркетингови проучвани сред отделните дистрибутори и търговци и експертни оценки.  **Разходи за семена и засяване на полски култури, годишни разходи по засаждане и създаване на трайни насаждения, за отглеждане на разсад при зеленчуци, за засаждане и създаване на ароматни и медицински култури и тревни култури**–използвани са данни от Системата за земеделска счетоводна информация, НСИ, както и от технологични карти, разработени по информация от научно-изследователски институти и експертни оценки.  **Разходи за торене –** по научни данниот изследователските институти за препоръчителните норми на торене и торове. Остойностяването е извършено на основа ценова информация, събрана чрез пазарни проучвания, както и по данни от Системата за земеделска счетоводна информация.  **Разходи за механизирани услуги при всички видове култури** – изчислени са на основа разработени подробни технологични карти и експертни оценки. Ценовата информация е с източници Системата за земеделска счетоводна информация и проведени проучвания.  **Разходи за растителна защита при полски култури, трайни насаждения, зеленчуци, ароматни и медицински култури** - изчислени са на основа разработени подробни технологични карти и експертни оценки. Ценовата информация е с източници Системата за земеделска счетоводна информация и проведени проучвания.  **Разходи за напояване при трайни насаждения, зеленчуци и ароматни и медицински култури –** по данни от научни изследвания, експертни оценки и технологични карти.  **Разходи за семена, за отглеждане на разсад, за разсаждане при отглеждане на зеленчуци** –предвидени са двата варианта на производство на зеленчуци – чрез директно засяване на семена и чрез засаждане на достигнали определена фаза на развитие разсадни растения. Разходите са изчислени на основа технологични карти и експертни оценки, при използване на информация от научно-изследователските институти и научни публикации. Остойностяването е извършено по данни от Системата за земеделска счетоводна информация и НСИ.  **Годишни разходи по засаждане и създаване на трайни насаждения**–включват годишна част от първоначалните инвестиционни разходи за създаване на овощни насаждения и лозя. Данните са по изчисления от технологични карти, експертни оценки и информация от научни публикации и научно-изследователски институти. Стойностната оценка стъпва и на информация от Системата за земеделска счетоводна информация и НСИ.  **Разходи за поддръжка на насаждението до влизане в плододаване**–включени са осреднени данни за необходимата издръжка на насажденията от овощни култури и лозя през непродуктивния им период. Изчисленията се основават на технологични карти, експертни оценки и информация от научно-изследователски институти. Остойностяването е съобразено с данните от Системата за земеделска счетоводна информация.  **Разходи за годишна подготовка за плододаванепри трайни насаждения** –включени са предимно разходите за труд по извършването на необходимите агротехнически мероприятия през периода на вегетация на растенията. Изчисленията се основават на технологични карти, експертни оценки и информация от научно-изследователски институти. Остойностяването е съобразено с данните от Системата за земеделска счетоводна информация.  **Годишни разходи по засаждане и създаване на ароматни и медицински култури –** включват годишна част от разходите за подготовка на площта и агротехническите мероприятия по засаждане на насажденията. Данните са по изчисления от технологични карти, експертни оценки и информация от научни публикации и научно-изследователски институти. Стойностната оценка стъпва и на информация от Системата за земеделска счетоводна информация и НСИ.  **Разходи за поддръжка на насаждението от ароматни и медицински култури до влизане в плододаване -** включени са осреднени данни за необходимата издръжка на насажденията от през периода до встъпването им в плододаване. Изчисленията се основават на технологични карти, експертни оценки и информация от научно-изследователски институти.  **Разходи за подготовка за плододаване на насаждения от ароматни и медицински култури –** включват специфични според технологията на отглеждане агротехнически мероприятия, изискващи ръчен труд. Изчисленията се основават на технологични карти, експертни оценки и информация от научно-изследователски институти.  **Брутен марж на застрашени от изчезване полски култури, трайни насаждения, зеленчуци, ароматни и медицински култури, постоянно затревени култури -** представлява разлика между брутната продукция и променливите разходи, изчислени на базата на технологични и количествени карти за съответните видове култури. |

##### 8 Информация относно оценката за държавна помощ

Интервенцията попада извън приложното поле на член 42 от ДФЕС и подлежи на оценка за държавна помощ:

 Да  Не  Смесено участие

##### 9 Допълнителни въпроси/информация за вида на интервенцията

Какви са моделите на ангажимента(ите) в интервенцията?

 на база резултати (с възможност за избор)

 на база управление (с възможност за избор)

 хибридни (основани на управление и резултати)

Моля, обяснете задълженията/възможностите за бенефициерите във връзка с ангажиментите, залегнали в интервенцията

|  |
| --- |
| Земеделските стопани поемат ангажименти за отглеждането на застрашени от изчезване местни сортове, важни за селското стопанство, които са част от утвърден Списък със сортовете от Селскостопанска академия и приложим за земеделския стопанин до изтичане на изпълявания ангажимент.  Площта за извършване на дейностите по интервенцията може да бъде намалена с до 10 % от площта, за която има поет ангажимент.  Когато площта, за която има поет ангажимент бъде намалена с повече от 10%, бенефициентът може да продължи изпълнението на ангажимента с останалата площ, като следва да възстанови получената финансова помощ за незаявените одобрени площи от ангажимента.  Поетият ангажимент по съответната операция от земеделския стопанин може да бъде увеличен с нови площи в периода на изпълнение на ангажимента, като същият може да бъде разширяван със заявените нови площи, които отговарят на изискванията за одобрение за оставащия период до максимално допустимата площ по интервенцията. Държавен фонд „Земеделие“ уведомява земеделския стопанин за новия размер на площите в одобрен ангажимент. |

Каква е продължителността на договорите?

|  |
| --- |
| 5 години |

##### 10 Съответствие с правилата на СТО

Зелена кутия

Параграф 12 от приложение 2 към Споразумението за СТО

Разяснение как интервенцията спазва съответните разпоредби на приложение 2 към Споразумението за СТО за селското стопанство, както е посочено в член 10 от настоящия регламент и в приложение II към него(зелена кутия)

|  |
| --- |
| Интервенцията отговаря на критериите на параграф 12 от приложение 2 към Споразумението на СТО за селското стопанство (Зелена кутия), посочени в Приложение II към Регламент (ЕС) 2021/2115 на Европейския парламент и на Съвета от 2 декември 2021 година. |

##### 11 Процентно участие, приложимо за тази интервенция

| **Регион** | **Член** | **Приложима ставка** | **Минимална ставка** | **Максимална ставка** |
| --- | --- | --- | --- | --- |
| BG - България | 91(2)(a) - По-слабо развити региони | 40,00% | 20,00% | 85,00% |