**Методология за определяне на подпомагането по Екосхема за поддържане и подобряване на биологичното разнообразие и екологичната инфраструктура**

За изчисление на конкретните нива на подпомагане в България е използван модел, оценяващ пропуснатите ползи и направените допълнителни разходи за всяко отделно направление на мярката и конкретните, допустими и изискуеми дейности. Методологията за изчисляване е в съответствие с Регламент(ЕС) 2021/2115 и се допълва с остойностяване на две нови допустими дейности и елементи разписани от МЗХ и съобразени от разпоредбата на чл. 31, пар. 1а от Регламент(ЕС) 2021/2115 на Европейския парламент и на Съвета от 2 декември 2021 година, въведена с изменението посредством Регламент (ЕС) 2024/1468 на Европейския парламент и на Съвета от 14 май 2024 година.

Основните принципи при разработване на методологията за изчисляване на плащанията е идентифициране и остойностяване на допълнително направени разходи и пропуснатите ползи, произтичащи от поетите задължения, като се вземат предвид определените целеви стойности. Тези плащания се отпускат годишно за да покриват разходите за поддържане на екологична, зелена инфраструктура, както и за алтернативни приходи от пропуснати производствени ползи за земеделския производител.

Подходът за изчисляване на плащанията включва два от предвидените способа за тяхното калкулиране, указано в чл.31 параграф 7, като плащания, които допълват основното подпомагане на доходите или като плащания за обезщетяване на активни земеделски стопани или групи от активни земеделски стопани за съвкупността или за част от направените допълнителни разходи и пропуснатите приходи в резултат на поетите задължения.

В настоящата методология с направени изчисления са включени формиращите елементи на компенсаторното плащане предложено за: въвеждане на нов елемент в обхвата на екологичната инфраструктура и непроизводствени площи – елемент 10 – „Земя оставена под угар върху обработваема земя” и въвеждане на допълнителна екологична практика – екологична практика 2 – „създаване на буферни ивици в обработваеми земи” и екологичен елемент за „опазване на определени типове природни местообитания и местообитания на видове от значение на Общността”.

За определяне на ставките са използвани официални статистически източници на МЗХ и НСИ, отнасящи се до производствени и икономически показатели, включени в методологията на изчисляване. Всички формиращи елементи на изчисленията са направени по данни използвани и за останалите дейности по тази Еко-схема, като по този начин се запазва изчислителните равнища между съществуващите екологични инфраструктурни елементи и прибавените нови такива. Ползвана е и базата данни от резултати от проекти събрана от Центъра за икономически изследвания в селското стопанство - САРА и от технологичните карти на Институт по аграрна икономика.

Съгласно разписаните указания за земя оставена под угар върху обработваема земя са допустими по интервенцията могат да бъдат до 7% от обработваемите земи в стопанството, заети с площи оставени под угар. Земя, оставена под угар – земеделска площ, върху която е извършена най-малко една от следните почвени обработки: изораване, дисковане, листеруване (плоскорезна обработка), култивиране, ивични обработки, мулчиране с остатъците от предходната култура и върху която не се произвежда земеделска продукция в периода от 1 януари до 15 юли на година на кандидатстване.

За дейността по създаване на буферни ивици в обработваеми земи е дефинирано, че това са буферните ивици – ширина от 1 м. до 20 м. За изчисляване на допустимата площ се използва тегловен коефициент 1.5 и коефициент на преобразуване – 6. Буферните ивици могат да включват различни варианти за покритие – естествена растителност, черна угар, специфична растителност (включително цъфтящи растения).

При дейността за опазване на определени типове природни местообитания и местообитания на видове от значение на Общността се забранява осъществяването на всички видове земеделска дейност и проверката и при за двойно финансиране се стига до извода, че тези площи не следва да получават други компенсаторни плащания по други схеми при които се компенсират пропуснати ползи или ако получават такива, които са по-високи изчисленото компенсаторно плащане трябва да бъде приспаднато.

Плащането е на хектар площ, на която е изградена екологична инфраструктура, ставката е компенсаторна съгласно чл. 31,параграф7 (б) от Регламент(ЕС) 2021/2115 за подготовка на Стратегическите планове.

В методологията изчисленията са направени на основата на следните показатели:

**Пропуснати приходи от запазване на ландшафтни елементи** при обработваеми земи са пропуснатите приходи за земеделския производител в резултат на поетите задължения за запазване на ландшафтните елементи получени чрез осредняване на брутни маржини при пшеница при трите типологични райони (с или без природни и климатични ограничения) и коефициент за намалена продуктивност при избора за площи на буферни ивици и угари.

**Допълнителни разходи за поддържане на ландшафтни елементи –** разходи за дейности за поддържане на покривката на буферните ивици при тяхното затревяване, което е заложено да се прави един или два пъти годишно..

**Брутни маржини за ливади и обработваеми земи** – включват се приходите от производствената дейност от които се приспадат единствено преките производствени разходи за единица площ.

Алгоритъмът за изчисляване на компенсаторното подпомагане е представен в Таблица 1.

**Таблица 1.** Алгоритъм за определяне на компенсаторно подпомагане по направление „Схеми за климата, околната среда и хуманното отношение към животните (Еко схеми)”, „Еко схема за поддържане и подобряване на биологичното разнообразие и екологичната инфраструктура“

|  |  |  |  |
| --- | --- | --- | --- |
| **Създаване на буферни ивици в обработваеми земи** | | | |
| **Пропуснати приходи и увеличени разходи** |  |  |  |
| Пропуснати приходи от буферната ивица от обработваеми култури | 1 | лв/ха | 693,05 |
| Разходи за поддържане на буферните ивици | 2 | лв/ха | 190,00 |
| **Компенсаторно плащане на хектар за създаване на буферни ивици в обработваеми земи** | **3=1+2** | лв/ха | **883,05** |
| **4=3/1,9558** | евро/ха | **451,50** |
| **Земя оставена под угар върху обработваема земя** | | | |
| Пропуснати приходи от земя под угар в обработваеми земи | 5 | лв/ха | 595,20 |
| **Компенсаторно плащане на хектар за земя оставена под угар върху обработваема земя** | **6=5** | лв/ха | **595,0** |
| **7=6/1,9558** | евро/ха | **304,33** |
|  | | | |
| **Райони с ограничения за опазване на определени типове природни местообитания и местообитания на видове от значение на Общността** | | | |
| Брутен марж при ливади | **8** | лв/ха | 150 |
| Брутен марж при обработваема земя | **9** | лв/ха | 1010 |
| Дял на ПЗП в определените местообитания | **10** | дял | 0,95 |
| Дял на обработваеми земи в определените местообитания | **11** | дял | 0,05 |
| **Единно компенсаторно плащане на хектар за опазване на определени типове природни местообитания и местообитания на видове от значение на Общността** | **12=8\*10+9\*11** | лв/ха | **193,00** |
| **13=12/1,9558** | евро/ха | **98,68** |