**ПЛАН ЗА ОЦЕНКИ**

# Цели и потребности

Държавите членки извършват оценки на своите стратегически планове по ОСП по време на изпълнението и впоследствие с цел подобряване на качеството на изготвянето и изпълнението на плановете.

Основната цел на Плана за оценки е да се извърши оценка на ефективността, ефикасността, относимостта, последователността на Стратегическия план, добавената стойност от Съюза и въздействието на Стратегическия план във връзка с приноса му за постигането на общите цели на ОСП, установени в член 5 Регламент(ЕС) 2021/2115 на Европейския парламент и на Съвета от 2 декември 2021 година, и към онези специфични цели по член 6, параграфи 1 и 2 от същия Регламент, които са включени в Стратегически план.

# Управление и координация

Наблюдението и оценките на Стратегическия план ще се извършват от Управляващият орган на Стратегическия план. Комитетът по наблюдение ще разглежда оценките на Програмата и ще дава препоръки на Управляващия орган за подобряване, както на тяхното изпълнение, така и за подобряване на процеса на оценяване и резултатите от оценките. В Комитетът по наблюдение ще бъдат представени социално-икономическите партньори и заинтересованите страни, което гарантира тяхното участие в процеса на наблюдение и оценка на Програмата.

Напредъкът в прилагането на Стратегическия план ще се докладва пред Европейската комисия ежегодно, чрез доклад за напредъка, изготвен от Управляващия орган и одобрен от Комитета по наблюдение.

В рамките на предвидените оценки ще се събира информация за резултатите от изпълнението на Стратегическия план. Оценките на Стратегическия план се основават на относимите общи показатели за крайните продукти, резултатите, въздействието и контекста, установени в Приложение 1 на Регламент(ЕС) 2021/2115 на Европейския парламент и на Съвета от 2 декември 2021 г. Оценките на Стратегическия план служат като важен управленски и контролен инструмент за по-добро насочване на програмирането към нуждите на обхванатите сектори/райони, по-добро идентифициране на програмния процес и нуждите от промени в него.

Работата по оценките се организира като непрекъснат процес в съответствие с Плана за оценки. Организацията за осъществяване на оценките ще се извършва от отговорни служители в четирите дирекции – Управляващ орган на Стратегическия план.

Всички планирани оценки ще се осъществяват и управляват като отделен договор, финансиран със средства от „Техническа помощ“. За всеки проект ще се назначава Комисия за управление и контрол, която да разглежда работата на оценителите, ще им предоставя информация и да извършва цялостната организация по дадения проект/ договор. За да се гарантира подкрепа на високо ниво, председател на всяка Комисия ще е директорът на съответната дирекция от Управляващия орган, чиято оценка касае работата на дирекцията, или и четиримата директори на четирите дирекции – Управляващ орган на Стратегическия план. В членовете на Комисията ще бъдат включени представители и на четирите дирекции – Управляващ орган, както и други представители на МЗХ, в зависимост от дадената оценка.

**Картографиране на заинтересованите страни**

Заинтересовани от оценките страни са: Управляващият орган на Стратегическия план, Комитета по наблюдение на Стратегическия план, Държавен фонд „Земеделие“, бенефициентите на Стратегическия план и ангажираните в сектор „Земеделие“.

# График

Планираните оценки през програмния период ще бъдат:

1. Последваща оценка на ПРСР 2014-2020 г.;
2. Оценка на въздействието на някои интервенции от Стратегическия план в съответствие с т. I.27 от Становище по екологична оценка № 5-4/2023 г., с което се съгласува СПРЗСР 2023-2027 г.;
3. Цялостна текуща оценка на СПРЗСР 2023-2027 г.;
4. Оценка на системата за знания и иновации в селското стопанство (AKIS);
5. Оценка на зелената архитектурата за околна среда и климат;
6. Цялостна последваща оценка на СПРЗСР 2023-2027 г.

Ориентировъчно планиране на оценките:

**1. Последваща оценка на ПРСР 2014-2020 г.:**

* Подготовка на техническо задание и стартиране на тръжната процедура – до 31 октомври 2025 г.
* Сключване на договор с избрания изпълнител - до 30 април 2026 г.
* Назначаване на Комисия за управление и контрол на проекта и начало на работата на изпълнителя – 30 април 2026 г.
* Предоставяне на първи вариант на оценката – 31 август 2026 г.
* Изпращане на доклад с оценка на КН за коментари – 31 август 2026 г.
* Предаване на окончателен доклад с оценката – 31 декември 2026 г.

**2. Оценка на въздействието на някои интервенции от Стратегическия план в съответствие с т. I.27 от Становище по екологична оценка № 5-4/2023 г., с което се съгласува СПРЗСР 2023-2027 г.:**

* Подготовка на техническо задание и стартиране на тръжната процедура – 30 ноември 2024 г.
* Назначаване на Комисия за управление и контрол на проекта и начало на работата на изпълнителя – 30 март 2025 г.
* Изпращане на предварителен доклад с оценка – 30 май 2025 г.
* Предаване на окончателен доклад с оценката – 29 юни 2025 г.

**3. Цялостна текуща оценка на СПРЗСР 2023-2027 г.:**

* + Подготовка на техническо задание и стартиране на тръжната процедура – 30 януари 2025 г.
  + Сключване на договор с избрания изпълнител - 30 юни 2025 г.
  + Назначаване на Комисия за управление и контрол на проекта и начало на работата на изпълнителя – 30 юни 2025 г.
  + Предоставяне на първи вариант на оценката - 30 декември 2025 г.
  + Изпращане на доклад с оценката на КН за коментари – 30 декември 2025 г.
  + Предаване на окончателен доклад с оценката – 31 март 2026 г.

**4. Оценка на системата за знания и иновации в селското стопанство (AKIS):**

* Подготовка на техническо задание и стартиране на тръжната процедура – 30 януари 2026 г.
* Сключване на договор с избрания изпълнител - 30 юни 2026 г.
* Назначаване на Комисия за управление и контрол на проекта и начало на работата на изпълнителя– 30 юни 2026 г.
* Предоставяне на първи вариант на оценката - 31 октомври 2026 г.
* Изпращане на доклад с оценката на КН за коментари – 31 октомври 2026 г.
* Предаване на окончателен доклад с оценката – 31 декември 2026 г.

**5. Оценка на зелената архитектурата за околна среда и климат:**

* + Подготовка на техническо задание и стартиране на тръжната процедура – 30 април 2026 г.
  + Сключване на договор с избрания изпълнител – 31 октомври 2026 г.
  + Назначаване на Комисия за управление и контрол на проекта и начало на работата на изпълнителя– 31 октомври 2026 г.
  + Предоставяне на първи вариант на оценката – 31 януари 2027 г.
  + Изпращане на доклад с оценка на КН за коментари – 31 януари 2027 г.
  + Предаване на окончателен доклад с оценката – 31 март 2027 г.

**6. Цялостна последваща оценка на СПРЗСР 2023-2027 г.**

* + Подготовка на техническо задание и стартиране на тръжната процедура – 30 януари 2031 г.
  + Сключване на договор с избрания изпълнител - 30 юни 2031 г.
  + Назначаване на Комисия за управление и контрол на проекта и начало на работата на изпълнителя– 30 юни 2031 г.
  + Предоставяне на първи вариант на оценката - 31 октомври 2031 г.
  + Изпращане на доклад с оценка на КН за коментари – 31 октомври 2031 г.
  + Предаване на окончателен доклад с оценката – 31 декември 2031 г.

# Необходимост от допълнителни оценки

# 

При необходимост и при наличие на данни и информация УО може да възлага допълнителни анализи, оценки, извършването на мониторинг, както и преглед на необходимостта от прехвърляне на разпределените средства между стълбовете и между интервенции, във връзка с прилагането на СПРЗСР 2023-2027 г. при спазване на предвидените принципи в текущия План за оценки.

# Данни и информация

Данни за оценките ще се събират основно чрез формите за оценка, които се попълват от кандидатите и бенефициентите по интервенциите от Стратегическия план. Информация за индикаторите ще се ползва от модул за мониторинг, докладване и оценка към Информационната система за администриране и контрол (ИСАК), който агрегира информация от оперативните дирекции на ДФЗ-РА. Ще продължи съществуващата практика за използване на данни от Националния статистически институт, включително и срещу заплащане за предоставяне на данни, по заявка от МЗХ. За част от екологичните индикатори ще се ползват данни от Изпълнителна агенция по околна среда. Ако тези източници не могат да осигурят необходимата информация за оценките - необходимите проучвания ще се възлагат на външни изпълнители, които ще се финансират със средства от „Техническа помощ“ на Стратегическия план.

# Съобщения и последващи действия

Констатациите от оценките ще бъдат представени на Комитета по наблюдение на Стратегическия план пред заинтересованите страни. Резултатите от всички извършени оценки ще бъдат качени на Интернет страницата на Стратегическия план, за публичен достъп.

# Ресурси, техническа подкрепа и изграждане на капацитет

**Финансови ресурси:**

Планираните оценки ще бъдат финансирани със средства от „Техническа помощ“. Планирането на всички дейности, обект на обществена поръчка, се извършва на годишна база, като ежегодно се съставя списък с планираните през годината обществени поръчки с индикативен бюджет и кратко описание за всяка от тях. Всяка оценка от Плана за оценки задължително ще залегне в списъка планираните през годината обществени поръчки, които МЗХ планира да открие през съответната календарна година. По този начин, Управляващият орган гарантира, че за оценките ще има осигурен необходимия финансов ресурс.

**Човешки ресурси и изграждане на капацитет:**

Адекватните човешките ресурси са от решаващо значение за ефективното наблюдение, управление, контрол и оценка, като основна цел на Управляващият орган ще бъде запазване на изградения досега през периоди 207-2013 г. и 2014-2020 г. капацитет за оценки.

Планирано е провеждането на обществени поръчки, чийто предмет е свързан с идентифициране на потребностите и в резултат на това – извеждане на предложения за обучения, както и тяхното последващо организиране и провеждане. Обученията ще са за нуждите на персонала, пряко ангажиран с наблюдението, управлението, контрола и оценките на Стратегическия план.

Администрирането на оценките ще се осъществява от отдел „Програмиране, планиране, наблюдение и техническа помощ“ на дирекция „Развитие на селските райони“ и ще се подпомага от отговорни служители от останалите три дирекции – Управляващ орган на Стратегическия план. По този начин ще се постигне необходимото ниво на компетентност и специализация, като служителите ще участват в подготовката на техническите спецификации за възлагане на оценките и в Комисиите за управление и контрол на договорите за извършване на оценките, като служителите, отговарящи за наблюдението и оценката, трябва да притежават достатъчно технически и експертни познания за това.

Изграждането на административен капацитет за оценяване ще се извършва, чрез редовно присъствие и участие в заседанията, организирани Бюрото за оценки за ОСП (Evaluation Helpdesk for the CAP), както и запознаване с документи (указания, материали, доклади от участниците от УО) от заседанията, които се организират от Бюрото за оценки (Evaluation Helpdesk for Rural Development). От по-голямо значение са мерките за запазване на човешките ресурси, които са носители на необходимия капацитет за изпълнение на Плана за оценки. Характерна особеност на всяка компетенция е, че е необходимо дълго време за нейното изграждане. Това се отнася и за компетенциите, свързани с оценки и мониторинг. Следователно, основна цел ще бъде запазване на изградения капацитет за оценки през предходните програмни периоди.