#### II.Ж.3 - Подкрепа на организации на производители или групи от производители

| Код на интервенцията (държава членка) | II.Ж.3 |
| --- | --- |
| Име на интервенцията | Подкрепа на организации на производители или групи от производители |
| Вид интервенция | COOP(77) - Сътрудничество |
| Общ показател за крайния продукт | O.28. Брой на подпомаганите групи и организации на производители |
| Участие за изискването за обособяване на средства за/на | Приемственост между поколенията: Не  Околна среда: Не  Система за облекчения за екосхеми:  Подход LEADER: Не |

##### 1 Териториално приложение и ако е уместно, регионално измерение

Териториално приложение: **Национално равнище**

| **Код** | **Описание** |
| --- | --- |
| BG | България |

Описание на териториалното приложение

|  |
| --- |
| Дейностите по интервенцията се осъществят на територията на Република България |

##### 2 Свързани специфични цели, междусекторна цел и уместни секторни цели

|  |
| --- |
| **Код на СПЕЦИФИЧНАТА ЦЕЛ НА ОСП + описание** Препоръчителните специфични цели на ОСП за този вид интервенция са обозначени с получер шрифт |
| SO3 Подобряване на позицията на земеделските стопани във веригата на стойността |
| SO7 Привличане и запазване на млади земеделски стопани и други нови земеделски стопани и улесняване на устойчиво развитие на стопанска дейност в селските райони |
| SO9 Подобряване на отговора на селското стопанство в Съюза на обществените нужди от храна и здравеопазване, включително висококачествени, безопасни и питателни храни, произвеждани по устойчив начин, намаляване на хранителните отпадъци, както и подобряване на хуманното отношение към животните и борба с резистентностите към антимикробни средства |

##### 3 Потребности, обхванати от интервенцията

|  |  |  |  |
| --- | --- | --- | --- |
| **Код** | **Описание** | **Определяне на приоритети на равнище стратегическия план по ОСП** | **Разгледана в стратегически план по ОСП** |
| П.3.1. | Повишаване нивото на организираност на земеделските производители | среден приоритет | Да |
| П.3.2. | Подобряване пазарния достъп на малките земеделски стопанства | висок приоритет | Да |
| П.7.4. | Намаляване диспропорциите в земеделската заетост на младите стопани между различните райони исектори | Среден | Да |
| П.9.4. | Подобряване качеството на храните, насърчаване консумацията на здравословна храна | Среден | Да |

##### 4 Показател(и) за резултатите

|  |
| --- |
| **Код на ПОКАЗАТЕЛИТЕ ЗА РЕЗУЛТАТИТЕ + описание** Препоръчителните показатели за резултатите за избраните специфични цели на ОСП за тази интервенция са обозначени с получер шрифт |
| R.10 Дял на земеделските стопани, участващи в групи на производители, организации на производители, местни пазари, къси вериги на доставки и схеми за качество, подпомагани от ОСП |

##### 5 Конкретен план, изисквания и условия за допустимост на интервенцията

Опишете какви са специфичните цели и съдържанието на интервенцията, включително специфично насочване, принципи за избор, връзки към съответното законодателство, взаимно допълване с други интервенции/набори от операции в двата стълба и друга релевантна информация.

|  |
| --- |
| Обединяването на земеделските стопани в организации и групи на производители е механизъм посредством, които се цели концентрирането на произведената земеделска продукция, планиране и адаптиране на производството в съответствие с търсенето на пазара по отношение на качество и количество, намаляване на производствените разходи, увеличаване на договорната сила на производителите на селскостопанска продукция във взаимоотношенията им с търговци на едро и дребно и постигане на по-добра пазарна реализация.  За периода 2007-2017 г. в страната са признати общо 25 организации на производители. Най-голям е броят на организации на производители в секторите плодове и зеленчуци (9) и мляко (9), по две признати организации функционират в секторите зърнено-житни и маслодайни и медицински и етерично-маслени култури и по една в секторите пчелни продукти, месо и технически култури. Декларираният стойностен обем на реализираната продукция от организациите на производители варира в широки граници.От друга страна малкият брой на активните членове в организации на производители (ОП) и групи на производителите (ГП) и ниското равнище на организираност на земеделските производители и в други форми на коопериране, измерено с дял на търгуваната от обединенията продукция в общия дял на продажбите на земеделска продукция са характеристиките, които определят слабия ефект от функционирането на ГП/ОП и други форми на традиционно коопериране върху концентрацията на производството, конкурентоспособността, пазарната мощ и договорната сила на земеделските производители. Това е и причината за слабото влияние на групите и организациите върху доставката на качествени суровини за преработвателната промишленост и спазването на екологичните стандарти в Българското земеделие.  Стойностите на индикатора среден брой членове на една организация, показват, че размерът на признатите организации на производители е малък във всички сектори и техните възможности за концентрация на производството и за оказване на влияние върху конкурентоспособността, пазарната мощ и договорната сила на земеделските производители са незначителни.  Слабите резултати от функционирането на ГП/ОП, поради малкото участващи производители, от там и сравнително малкият дял на произведените селскостопански продукти от ГП/ОП на пазара, водят до влошаване на финансовите резултати и до отлив на членуващите в организациите производители, които не установяват особени ползи от членството си в тях.  Възможностите за подпомагане по ПРСР на ГП и ОП и за инвестиционна подкрепа на късите вериги на доставки, както и за инвестиционна подкрепа на преработката на суровини в земеделските стопанства, са предпоставки за окрупняване на производството и обединяване на производителите, за подобряване на логистиката, съхранението, предлагането и реализацията на селскостопанската продукция. В рамките на ПРСР 2014-2020 беше отчетен висок интерес от страна на групите и организациите на производители по отношение финансиране базирано на обема реализирани продажби.  Създава се възможност да бъде повишена мотивацията на земеделските производители за обединяване в групи и организации, посредством определянето на различни приоритети и механизми за подпомагане. Това е от особено значение за групите и организации, с цел повишаване на тяхната конкурентоспособност и устойчивост.  Посредством стимулите за увеличаване на равнището на организираност на земеделските производители ще бъде повишен делът на търгуваната от продукция в общия дял на продажбите на земеделска продукция.  По този начин ще се търси и повишаване на резултатите и ползите от функционирането на групи и организации, както и повишаване на интереса на стопаните към коопериране и повишаване на дела на произведените селскостопански продукти предлагани на пазара в комбинация с постигане на по – добри финансови резултати.  **Приоритетно насочване на подкрепата**  **·** С цел приоритетно подпомагане чрез интервенцията за селскостопански дейности определени в анализа като приоритетни ще бъде разработен подход, които да позволи целево насочване на финансирането в рамките на определените финансови условия.  За отпускането на тази помощ ще се използват принципи за подбор на операции, сред които (неизчерпателен списък): групите или организациите на производители развиват дейност в приоритетен сектор; численост и/или състав на групите или организациите – млади и/или малки и/или нови фермери; проектни предложения, в които е заложено обмяната на опит и обучения, допринасящи за по-доброто използване на иновациите, природните ресурси, околната среда и климата и/или осигуряването на заетост.  ~~проектното предложение в които част от членовете на групата или организацията на производителите е съставена от млади фермери, проектното предложение в които част от членовете на групата или организацията на производителите са подпомогнати по Подпрограмата за малки стопанства. Подпомагат се проекти, в които е заложено обмяната на опит и обучения допринасящи за по-доброто използване на иновациите, природните ресурси, околната среда и климата~~  В процесът на оценка проектите на групите или организациите на производители, които не са събрали минималният брой точки няма да бъдат одобрени за подпомагане.  Управляващият орган ще определи критериите за подбор след съгласуването им с Комитета за наблюдение, вкл. точките за всеки критерий, както и минималния брой точки, над които дейността ще бъде одобрена за финансиране |

Определете бенефициерите, отговарящи на критериите, както и специфичните критерии за допустимост, когато е приложимо за бенефициерите и площта

|  |
| --- |
| **Подпомагат се групи и организации на производители, чиито членове произвеждат продукти в един от секторите съгласно Регламент (ЕС) № 1308/2013 на Европейския парламент и на Съвета от 17 декември 2013 година за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 и националното законодателство.**  **~~· зърнено-житни култури;~~**  **~~· медицински и етерично-маслени култури;~~**  **~~· зърнено-бобови култури;~~**  **~~· технически култури, с изключение на тютюн;~~**  **~~· картофи;~~**  **~~· мляко и млечни продукти;~~**  **~~· месо и месни продукти, с изключение на риба и аквакултури;~~**  **~~· мед и пчелни продукти;~~**  **~~· винено грозде;~~**  **~~· яйца;~~**  **~~· плодове и зеленчуци;~~**  **~~· копринени буби;~~**  **Подпомагат се групи или организации на земеделски производители, които отговарят на следните условия:**  · да е група или организация на производители призната от министъра на земеделието в съответствие със специфичното национално законодателство за тяхното признаване;  · да отговарят на определението за микро, малко и средно предприятие, съгласно Закона за малките и средните предприятия (ЗМСП) ;  · да е регистрирана в Търговския регистър и регистъра на юридическите лица с нестопанска цел като търговско дружество по Търговския закон или кооперация съгласно Закона за кооперациите;  · да имат учредителен акт (дружествен договор/устав), както и вътрешни правила за работа на групата или организацията на производители;  · да е група или организация на производители, чиято дейност съответства на една или няколко от целите на настоящата интервенцията;  **Групите на земеделски производители трябва да отговарят и на следните допълнителни условия:**  · да имат минимум четири члена;  · да предлагат всяка година на пазара продукция произведена от членовете си на стойност не по – малко от 25 000 лв.  **За групи и организации на производители, регистрирани по Търговския закон, всеки член може да притежава не повече от 40 % от правото на глас. При определяне на процента на правото на глас се прилагат разпоредбите за свързани предприятия и предприятия партньори, съгласно чл. 4 от Закона за малките и средните предприятия;**  **Подпомагат се групи или организации на производители, членовете на които отговарят на следните изисквания:**  · са физически лица, еднолични търговци или юридически лица (с изключение на юридическите лица с нестопанска цел), които са регистрирани в ИСАК, и/или са регистрирани като земеделски стопани по реда на Наредба № 3 от 29 януари 1999 г. за създаване и поддържане на регистър на земеделските стопаникато производители на такива земеделски продукти или група от земеделски продукти, за които групата или организацията е призната;  · да отговарят на изискванията на Закона за ветеринарномедицинската дейност за които е приложимо.  · трябва да са производители на земеделските продукти, за които групата или организацията кандидатства за подпомагане.  **Земеделски стопанин, който е производител на селскостопански продукт може да участва с всеки отделен вид селскостопански продукт, който произвежда като член само на една група или организация на производители.**  **Земеделски стопанин, които произвежда два или повече селскостопански продукти може да бъде член на различни групи или организации на производители за всеки един от тях.**  . |

Задайте отговарящите на критериите вид подпомагане (извън обхвата на ИСАК) или ангажименти (ИСАК) и други задължения

|  |
| --- |
| **Допустимите кандидати трябва да представят бизнес план за период до 5 години, които включва подробно описание и информацията за показателите и дейностите, за периода, за които се кандидатства за отпускане на финансова помощ**  Бизнес плана трябва да включва най – малко следните елементи:  · описание на началното състояние на групата или организацията на производители;  · описание на концепцията за развитие, специфичните, дейности, цели и резултати, като например:  · Адаптиране към пазарните изисквания на продукцията;  · Съвместно пускане на стоки на пазара, включително подготовка за продажби;  · Установяване на общи правила за информация за продукцията;  Изграждането на умения за стопанска и търговска дейност и организацията и улесняването на иновационните процеси. |

##### 6 Определяне на уместни базови характеристики

(приложими стандарти за ДЗЕС, законоустановени изисквания за управление (ЗИУ) и други задължителни изисквания, установени в националното право и правото на Съюза), когато е приложимо, описание на специфичните уместни задължения съгласно ЗИУ и обяснение как ангажиментът надхвърля задължителните изисквания (както е посочено в член 28, параграф 5, член 70, параграф 3 и член 72, параграф 5)

Неприложимо

##### 7 Форма и ставка на подпомагане/суми/методи за изчисляване

Форма на подкрепа

** Безвъзмездни средства**

** Финансов инструмент**

Вид на плащането

 възстановяване на действително направени от бенефициера допустими разходи

 единични разходи

 еднократни суми

 финансиране с единна ставка

Основа за определянето

|  |
| --- |
| Средната единична стойност е определена на база исторически данни, като са взети предвид и предложените изисквания към кандидатите и очакваните ангажименти, които те трябва да изпълняват с цел получаване на подкрепата. Методът за изчисляване на вида плащане за целите на подготовката на Стратегическия план за развитие на земеделието и селските райони през периода 2023-2027 г. е в съответствие с разпоредбите на чл. 83, пар. 2, т. а, букви ii) от Регламент(ЕС) 2021/2115 на Европейския парламент и на Съвета. |

Обхват на подпомагането на равнище бенефициер

|  |
| --- |
| · **Финансовата помощ по настоящата интервенция се предоставя в съответствие с чл.77, т.8 от Регламент (ЕС) №2021/2115.**  · **Максималният размер на финансовата помощ за един кандидат на година, е не повече от 100 000 евро;**  · **Финансова помощ се изплаща за не повече от пет години считано от датата, на която групата или организацията на производители е призната в съответствие с националното законодателство;**  **Размерът на финансовата помощ за групите и организациите на производители е под формата на годишно плащане в съответствие с представения бизнес план и се определя като процент от стойността на годишната реализирана на пазара продукция от групата или организацията на производители както следва:**  · за първата година след признаване - 10%;  · за втората година след признаване – 9,5%;  · за третата година след признаване – 9%;  · за четвъртата година след признаване – 8,5%;  · за петата година след признаване – 8%.  **При изчисляване стойността на реализираната годишна пазарна продукция на групата или организацията на производители, не се включва стойността на реализираната продукция от земеделски производители, които не са членове на организацията.**  **Прогнозната стойност на финансовата помощ посочена от кандидата за всяка година от изпълнение на бизнес плана, трябва да съответства с капацитета за годишна реализация на пазара на продукция от кандидата.**  **При определяне размера на финансовата помощ ще се извършва проверка за липса на двойно финансиране с други инструменти и механизми за предоставяне на финансова помощ;** |

Допълнително обяснение

|  |
| --- |
| **В рамките на интервенцията не е допустимо авансова изплащане на финансова помощ.** |

##### 8 Информация относно оценката за държавна помощ

Интервенцията попада извън приложното поле на член 42 от ДФЕС и подлежи на оценка за държавна помощ:

 Да  Не  Смесено участие

##### 9 Допълнителни въпроси/информация за вида на интервенцията

Неприложимо

##### 10 Съответствие с правилата на СТО

Зелена кутия

Параграф 2 от приложение 2 към Споразумението за СТО

Разяснение как интервенцията спазва съответните разпоредби на приложение 2 към Споразумението за СТО за селското стопанство, както е посочено в член 10 от настоящия регламент и в приложение II към него(зелена кутия)

|  |
| --- |
| Интервенцията е в приложение II на Регламент (ЕС) №2021/2115 и е в съответствие с приложение 2 към Споразумението на СТО за селското стопанство и по-специално на параграф 2 „Общи услуги“ Политиките в тази категория включват разходи (или пропуснати приходи) във връзка с програми, които предоставят услуги или ползи за селското стопанство или селската общност.  Те не включват директни плащания към производители или преработватели, тъй като съответните разходи се предоставят на групата/организацията производители за изпълнение на изследователски дейности, трансфер на технологии, маркетингови и промоционални услуги, включително пазарна информация, съвети и промоция, свързани с конкретни продукти, но с изключение на разходи за неопределени цели, които биха могли да бъдат използвани от продавачите за намаляване на продажната им цена или предоставяне на пряка икономическа изгода на купувачите; услуги за обучение, включително съоръжения за общо и специализирано обучениеи други действия за насърчаване и консултиране |

##### 11 Процентно участие, приложимо за тази интервенция

| **Регион** | **Член** | **Приложима ставка** | **Минимална ставка** | **Максимална ставка** |
| --- | --- | --- | --- | --- |
| BG - България | 91(2)(a) - По-слабо развити региони | 40,00% | 20,00% | 85,00% |