#### II.А.12. - Насърчаване на естественото опрашване

| Код на интервенцията (държава членка) | II.А.12. |
| --- | --- |
| Име на интервенцията | Насърчаване на естественото опрашване |
| Вид интервенция | ENVCLIM(70) - Задължения в областта на околната среда и климата и други задължения в областта на управлението |
| Общ показател за крайния продукт | O.14. Брой на хектарите (с изключение на горите) или брой на други единици, обхванати от задължения в областта на околната среда или климата, които надхвърлят задължителните изисквания |
| Участие за изискването за обособяване на средства за/на | Приемственост между поколенията: Не  Околна среда: Да  Система за облекчения за екосхеми: Не  Подход LEADER: Не |

##### 1 Териториално приложение и ако е уместно, регионално измерение

Териториално приложение: **Национално равнище**

| **Код** | **Описание** |
| --- | --- |
| BG | България |

Описание на териториалното приложение

|  |
| --- |
| Национален |

##### 2 Свързани специфични цели, междусекторна цел и уместни секторни цели

|  |
| --- |
| **Код на СПЕЦИФИЧНАТА ЦЕЛ НА ОСП + описание** Препоръчителните специфични цели на ОСП за този вид интервенция са обозначени с получер шрифт |
| SO6 Допринасяне за забавянето и възстановяването на намаляването на биоразнообразието, подобряване на екосистемните услуги и съхраняване на местообитанията и ландшафтите |

##### 3 Потребности, обхванати от интервенцията

|  |  |  |  |
| --- | --- | --- | --- |
| **Код** | **Описание** | **Определяне на приоритети на равнище стратегическия план по ОСП** | **Разгледана в стратегически план по ОСП** |
| П.6.8. | Подобряване на опрашителния потенциал на екосистемите и наличието на подходящи растения | Много висок | Да |

##### 4 Показател(и) за резултатите

|  |
| --- |
| **Код на ПОКАЗАТЕЛИТЕ ЗА РЕЗУЛТАТИТЕ + описание** Препоръчителните показатели за резултатите за избраните специфични цели на ОСП за тази интервенция са обозначени с получер шрифт |
| R.35 Дял на пчелните кошери, подпомагани по ОСП |

##### 5 Конкретен план, изисквания и условия за допустимост на интервенцията

Опишете какви са специфичните цели и съдържанието на интервенцията, включително специфично насочване, принципи за избор, връзки към съответното законодателство, взаимно допълване с други интервенции/набори от операции в двата стълба и друга релевантна информация.

|  |
| --- |
| В Национална стратегия за адаптация към изменението на климата и План за действие са изследвани рисковете от изменението на климата и уязвимостта, които засягат широк кръг икономически сектори. Рисковете в сектор „Биологично разнообразие и екосистеми“ са тясно свързани с уязвимостта и оценките на риска в други сектори поради универсалния характер на екосистемните услуги, които се използват във всички сектори. Опрашването и контрола на вредителите и болести са от съществено значение за осигуряването на земеделски култури. Ключовите заплахи за други сектори от загуба на биологично разнообразие и влошаването на екосистемните услуги включват загуба на добиви в селското стопанство поради спад в опрашването, намаляване контрола на вредителите и болестите, загуба на регулиращи екосистемни услуги.  По мярката ще се поемат ангажимент за осигуряване на естествено опрашване на земеделски култури от пчелни семейства чрез сезонно преместване, както и на естествена растителност в планински райони и защитени зони от мрежата Натура 2000. По този начин ще се стимулира развитието на прилежащата на земеделските площи с естествена растителност.  Основна цел на интервенцията е земеделските стопани, да поемат ангажимент за отглеждането на пчелни семейства, като запазват необходимия брой в периода на ангажимента, за поддържане на биологичното разнообразие и екологично равновесие и осигуряване на преместването на пчелни семейства за опрашване на земеделски култури. Изпълнението на дейностите по двете операции от пчеларите се очаква да допринесе за поддържане на необходимия брой пчелни семейства за поддържане на биологичното разнобразие, с които да се осигури ефективно предоставяне на екоуслугата по опрашване в чувствителни територии на страната. В допълнение, разполагането на кошери на места с предимно некултивирана растителност ще се осигури разнообразна паша на пчелните семейства и по този начин по-високо качество на пчелните продукти за крайните потребители.  Преместването и разполагането на пчелните семейства на площи с естествена растителност влияе положително за опрашването и създаването на благоприятни условия за подобряване на биоразнообразието и поддържането на ландшафтни елементи в комплект с опрашването.  Стимулирането на успешно и ефективно взаимодействието между растениевъди и пчелари чрез насърчаването на добрите практики за опрашването на земеделски култури ще осигури по-благоприятна среда и за дивите опрашители.  Целите на мярката ще бъдат постигани чрез две операции:  Операция 1: Осигуряване на опрашване в планински райони и защитени зони от мрежата Натура 2000 (стационарни пчелини);  Операция 2: Ангажименти за предоставяне на услугата по опрашване чрез преместване и временно разполагане на пчелни семейства (подвижно пчеларство).  Интервенцията ще допринесе основно за постигането на Специфична цел 6, като с осигуряване на опрашване от пчелите в тези територии ще допринесе за по-равномерно опрашване на растенията и ще има ползи за биоразнообразието. Земеделските стопани следва да спазват Законовите изисквания за управление (ЗИУ), съгласно законодателството на Съюза, в т.ч. забрани и ограничения въведени в заповедите за обявяване на защитените зони от Натура 2000 и Директива 2009/147/ЕО на Европейския парламент и на Съвета от 30 ноември 2009 г. относно опазването на дивите птици и Директива 92/43/ЕИО на Съвета от 21 май 1992 г. за опазване на естествените местообитания и на дивата флора и фауна.  И двете операции предвиждат значително по-непродуктивни пчеларски практики, които освен допълнителни разходи, генерират и допълнителни загуби от осигуряването на оправшването, в т.ч. и свързани с преместването на пчелните семейства на земеделски култури.  Операциите допълват интервенциите за инвестиции в подвижното пчеларство по чл. 55, за да се рационализират практиките, като коменсира допълнителни разходи, свързани с подготовката на пчелните семейства, по-високия риск от загуби и подмяна на пчелни семейства в периода на ангажимента. |

Определете бенефициерите, отговарящи на критериите, както и специфичните критерии за допустимост, когато е приложимо за бенефициерите и площта

|  |
| --- |
| Общи условия:  Земеделски стопани, които са собственици или ползвателите на пчелини с история.  Бенефициерите трябва да са регистрирани в електронна платформа за оповестяване на растителнозащитните, дезинфекционните и дезинсекционните дейности (ЕПОРД);  Земеделски стопани трябва да притежават минимум 10 бр. пчелни семейства, вписани в Интегрираната информационна система на БАБХ.  Пчелните семейства на кандидатите са идентифицирани в съответствие с действащото национално законодателство, като са настанени в пчелини, регистрирани по реда на чл. 137 от Закона за ветеринарномедицинската дейност, които са под ветеринарномедицински контрол.  Земеделският стопанин трябва да преминат агроекологично обучение за прилагането на поетите от тях ангажименти до края на втората година, което е насочено към изпълняваните от тях дейности или да докажат опит (история) в сферата на пчеларството чрез документи, съгласно националното законодателство;  За да се осигури устойчивост на практиките за опрашване, кандидатът за подпомагане запазва минималния брой пчелни семейства в стопанството, с които през годините се изпълнява поетия ангажимент.  За операция № 1  - Пчелинът на кандидата е разположени в обхвата на защитена зона от мрежата Натура 2000 и/или в планински райони от обхвата на Приложение № 1 към чл. 3, ал. 3 от Наредба за определяне на критериите за необлагодетелстваните райони и териториалния им обхват;  - Пчелинът е разположен така, че площта в радиус от 2,5 км е заета предимно (над 50% от площта) от естествена, тревна и храстовидна растителност или горски територии (в т.ч. акациеви, кестенови или липови гори), на които не може да се извършва друга земеделска дейност;  - Максималният брой пчелни семейства в пчелина е 250 бр.;  За операция № 2:  Кандидатът за подпомагане поема ангажимент за осигуряване на опрашване чрез преместване и разполагане на пчелни семейства в земи с естествена растителност или земеделски култури, определени в националното законодателство, като:  - Пчелинът на кандидата се разполага в район така, че в радиус от 2,5 км. източниците, съдържащи нектар и полен, се състоят предимно от естествена, тревна и храстовидна растителност или гори.  или  - Предоставя договор със земеделски стопанин за площите, на които ще се извършва опрашването и периода на извършване на дейността.  - Бенефициентът може да се впише в регистър със земеделски стопани, които ще ползват услугата опрашване на отглеждани от тях земеделски култури  - Преместване и разполагане за период до 14 дни на локацията, където ще се извършва опрашването.  Локализирането на пчелни семейства може да бъде извършвано чрез GPS локатори или Приемно-предавателен протокол, вкл. други официални документи удостоверяващи престоя на пчелните семейства/кошери в периода, в който се извършва опрашването.  Максималния брой пчелни семейства в пчелина, с който се извършва дейността е до 50 броя. |

Задайте отговарящите на критериите вид подпомагане (извън обхвата на ИСАК) или ангажименти (ИСАК) и други задължения

|  |
| --- |
| Общи изисквания:  ~~-Земеделските стопани поемат ангажимент да водят дневник (регистър) на стопанството за всички земеделски дейности, извършвани във връзка с ангажимента~~.  Вангажиментите за предоставяне на услугата по опрашване чрез преместване и временно разполагане на пчелни семейства(подвижно пчеларство), подпомагането насърчава дейностите на земеделския стопанин по подготовка на пчелните семейства/кошери преди извършването на опрашването, в т.ч. осигуряване на допълнително зимно подхранване и ранно пролетно стимулиране на пчелите.  Годишно се подменят пчелни майки с млади племенни майки – минимум 2,  ~~на всеки 10 подпомагани пчелни семейства. Тези пчелни семейства,~~ които не трябва да са финансирани по интервенция I.Е.7 - Действия за запазване или увеличаване на наличния брой пчелни кошери в Съюза, включително развъждане на пчели.  Преглед от ветеринарен лекар преди преместването, който удостоверява, че е достигнат биологичния капацитет на пчелното семейство с цел по-ефективно опрашване.  При извършването на опрашване върху земеделски култури се съставя протокол между земеделския стопанин и пчеларя за деня на разполагане, дните на престоя и културите, които се опрашват; |

O14 Каква площ отговаря на критериите?

Земеделски площи, определени за плана по ОСП

Земеделска земя, включително и отвъд земеделски площи

Неземеделска земя

##### 6 Определяне на уместни базови характеристики

(приложими стандарти за ДЗЕС, законоустановени изисквания за управление (ЗИУ) и други задължителни изисквания, установени в националното право и правото на Съюза), когато е приложимо, описание на специфичните уместни задължения съгласно ЗИУ и обяснение как ангажиментът надхвърля задължителните изисквания (както е посочено в член 28, параграф 5, член 70, параграф 3 и член 72, параграф 5)

Списък на приложимите стандарти за ДЗЕС и ЗИУ

|  |  |
| --- | --- |
| **Код** | **Описание** |
| SMR03 | Директива 2009/147/ЕО на Европейския парламент и на Съвета от 30 ноември 2009 г. относно опазването на дивите птици: член 3, параграф 1,член 3, параграф 2, буква б), член 4, параграфи 1, 2 и 4 |
| SMR04 | Директива 92/43/ЕИО на Съвета от 21 май 1992 г. за опазване на естествените местообитания и на дивата флора и фауна: член 6, параграфи 1 и 2 |

Списък на приложимите задължителни национални стандарти

|  |
| --- |
| Закон за пчеларството – чл. 8, чл. 15 и 16 и Наредба № 13 от 26 август 2016 г. за мерките за опазването на пчелите и пчелните семейства от отравяне и начините за провеждане на растителнозащитни, дезинфекционни и дезинсекционни дейности. |

Връзка на стандартите за ДЗЕС, ЗИУ и националните стандарти с интервенцията

|  |
| --- |
| При извършване на дейността си земеделският стопанин спазва въведените забрани и ограничения в съответната зона от мрежата Натура 2000. |

##### 7 Форма и ставка на подпомагане/суми/методи за изчисляване

** В обхвата на ИСАК**

** Извън обхвата на ИСАК**

Раздел в обхвата на ИСАК

Вид на плащането

 производствени разходи въз основа на допълнителните разходи и пропуснатите приходи

 включени трансакционни разходи

 еднократно плащане

 еднократна сума

Обхват на подпомагането на равнище бенефициер

|  |
| --- |
| Операция 1:  ·Стопанство с пчелин до 150 кошера – 1577 евро годишно;  ·Стопанство с пчелин от 151 до 250 кошера – 3865евро годишно**.**  Операция 2 - 1226,59 евро годишно  В съответствие с чл. 79 от РСП, когато сумата по подадените заявления за подпомагане за дейности от мярката надвишава планираните и разполагаемите средства ще се използват критерии за подбор на заявленията.  За да се спази бюджетния пакет, горна граница (таван) за стопанство може да се определи ежегодно. Тя ще бъде приложена към общата сума на плащането, отпуснато на бенефициента съгласно степента, в която е ангажиран. |

Метод на изчисляване

|  |
| --- |
| Използван е подход, оценяващ пропуснатите ползи и направените допълнителни разходи. Годишният размер на подпомагане за дейността има компенсаторен характер, съобразен с чл. 82 от Регламент (ЕС) 2021/2115 на Европейския парламент и на Съвета от 2 декември 2021 година. В действителност изчисляването на помощ на хектар не е приложимо за тази интервенция, защото предполага да се наложи минимален брой колонии на хектар. Това носи риск от неподходяща концентрация на пчели спрямо наличната храна и възможна конкуренция с дивите опрашители в тези територии. От друга страна повечето от допустимите земеделски стопани нямат на разположение земеделски площи, докато именно тези пчелари чрез управлението и преместването на своите пчелни семейства oтговарят на специфичната цел, към която е насочен този ангажимент за управление; Дейностите на пчеларя генерират допълнителни разходи и пропуснати ползи, изчислени са за пчелно семейство, които следва да бъдат компенсирани, като е използван подхода за годишна еднократна сума въз основа големината на пчелина/стопанството. |

Допълнително обяснение

|  |
| --- |
| Използван е подход, оценяващ пропуснатите ползи и направените допълнителни разходи. Годишният размер на подпомагане за дейността има компенсаторен характер, съобразен с чл. 82 от Регламент (ЕС) 2021/2115 на Европейския парламент и на Съвета от 2 декември 2021 година. В действителност изчисляването на помощ на хектар не е приложимо за тази интервенция, защото предполага да се наложи минимален брой колонии на хектар. |

##### 8 Информация относно оценката за държавна помощ

Интервенцията попада извън приложното поле на член 42 от ДФЕС и подлежи на оценка за държавна помощ:

 Да  Не  Смесено участие

##### 9 Допълнителни въпроси/информация за вида на интервенцията

Какви са моделите на ангажимента(ите) в интервенцията?

 на база резултати (с възможност за избор)

 на база управление (с възможност за избор)

 хибридни (основани на управление и резултати)

Моля, обяснете задълженията/възможностите за бенефициерите във връзка с ангажиментите, залегнали в интервенцията

|  |
| --- |
| Плащането се предоставя годишно, под формата на годишна еднократна сума за стопанство за подготовка и предоставяне на опрашване и/или осигуряване на естествено опрашване в планински райони (НР1) и/или в зони по Натура 2000.  В случай на изменения в съответните задължителни стандарти, изисквания или задължения, посочени в чл. 70 от РСП, които поетите задължения трябва да надхвърлят, или за да се гарантира спазването разпоредбите на буква г) на същия параграф се предоставя възможност за преразглеждане, за да се гарантира адаптиране на ангажиментите. Когато тези корекции не бъдат приети от бенефициера, ангажиментът отпада и не се изисква възстановяване на средства по отношение на периода, през който е изпълняван ангажиментът. |

Каква е продължителността на договорите?

|  |
| --- |
| 5 години за ангажиментите по операция 1: Осигуряване на опрашване в планински райони и защитени зони от мрежата Натура 2000 (стационарни пчелини);  От 2025 г. - 1 година за ангажиментите по операция 2: Ангажименти за предоставяне на услугата по опрашване чрез преместване и временно разполагане на пчелни семейства (подвижно пчеларство). |

##### 10 Съответствие с правилата на СТО

Зелена кутия

Параграф 12 от приложение 2 към Споразумението за СТО

Разяснение как интервенцията спазва съответните разпоредби на приложение 2 към Споразумението за СТО за селското стопанство, както е посочено в член 10 от настоящия регламент и в приложение II към него(зелена кутия)

|  |
| --- |
| Интервенцията отговаря на критериите на параграф 12 от приложение 2 към Споразумението на СТО за селското стопанство (Зелена кутия), посочени в Приложение II към Регламент (ЕС) 2021/2115 на Европейския парламент и на Съвета от 2 декември 2021 година, като сумата на плащането е ограничено до пропуснатите разходи и загуба на доходи в изпълнение на ангажимента. |

##### 11 Процентно участие, приложимо за тази интервенция

| **Регион** | **Член** | **Приложима ставка** | **Минимална ставка** | **Максимална ставка** |
| --- | --- | --- | --- | --- |
| BG - България | 91(2)(a) - По-слабо развити региони | 40,00% | 20,00% | 85,00% |