#### I.Б.21 - Обвързано с производството подпомагане на доходите за производство на семена от картофи

|  |  |
| --- | --- |
| Код на интервенцията (държава членка) | I.Б.21 |
| Име на интервенцията | Обвързано с производството подпомагане на доходите за производство на семена от картофи |
| Вид интервенция | CIS(32) - Обвързано с производството подпомагане на доходите |
| Общ показател за крайния продукт | O.10. Брой на хектарите, за които се ползва обвързано с производството подпомагане на доходите |

##### 1 Териториално приложение и ако е уместно, регионално измерение

Териториално приложение: **Национално равнище**

|  |  |
| --- | --- |
| **Код** | **Описание** |
| BG | България |

Описание на териториалното приложение

|  |
| --- |
| Интервенцията се прилага на територията на цялата страна. |

##### 2 Свързани специфични цели, междусекторна цел и уместни секторни цели

|  |
| --- |
| **Код на СПЕЦИФИЧНАТА ЦЕЛ НА ОСП + описание** Препоръчителните специфични цели на ОСП за този вид интервенция са обозначени с получер шрифт |
| **SO1 Подпомагане за достатъчно надежден земеделски доход и устойчивост на селското стопанство в Съюза с цел подобряване на дългосрочната продоволствена сигурност и разнообразието в селското стопанство, както и за гарантиране на икономическата устойчивост на селскостопанското производство в Съюза** |
| SO2 Подобряване на ориентацията на пазара и увеличаване на конкурентоспособността на стопанствата в краткосрочен и дългосрочен план, включително по-голям фокус върху научноизследователската дейност, технологиите и цифровизацията |

##### 3 Потребности, обхванати от интервенцията

|  |  |  |  |
| --- | --- | --- | --- |
| **Код** | **Описание** | **Определяне на приоритети на равнище стратегическия план по ОСП** | **Разгледана в стратегически план по ОСП** |
| П.1.2. | Повишаване на ефективността на подкрепата и увеличаване на икономическия потенциал на малките и с | среден приоритет | Да |
| П.1.3 | Потребност от подпомагане на земеделските стопанства в секторите зеленчуци, трайни насаждения и | висок приоритет | Да |
| П.1.4. | Укрепване жизнеспособността на земеделските стопанства в районите с природни и други ограничени | висок приоритет | Да |
| П.2.1. | Повишаване на конкурентоспособността на стопанствата в секторите производство на зеленчуци, плодо | висок приоритет | Да |
| П.2.2. | Подобряване на производителността и добивите на малки и средни стопанства в секторите на селското | среден приоритет | Да |
| П.2.4. | Повишаване на ефективността, подобряване на пазарната ориентация и реализацията на по-висока доб | висок приоритет | Да |

##### 4 Показател(и) за резултатите

|  |
| --- |
| **Код на ПОКАЗАТЕЛИТЕ ЗА РЕЗУЛТАТИТЕ + описание** Препоръчителните показатели за резултатите за избраните специфични цели на ОСП за тази интервенция са обозначени с получер шрифт |
| R.4 Дял на използваната земеделска площ (ИЗП), обхваната от схеми за подпомагане на доходите при обвързаност с предварителни условия |
| R.6 Процент на допълнителните преки плащания на хектар за отговарящи на условията за подпомагане стопанства с размер под средния за стопанствата (в сравнение със средната стойност) |
| R.7 Процент на допълнителното подпомагане на хектар в районите с по-големи потребности (в сравнение със средната стойност) |
| R.8 Дял на стопанствата, ползващи се от обвързано с производството подпомагане на доходите с цел подобряване на конкурентоспособността, устойчивостта или качеството |

##### 5 Конкретен план, изисквания и условия за допустимост на интервенцията

Описание

|  |
| --- |
| В рамките на тази интервенция се предвижда подпомагане на доходите на стопанства, осъществяващи дейността си в производство на семена от картофи. Очакваме тази подкрепа да спомогне за увеличаване на тяхната конкурентоспособност, икономическата им жизнеспособност, повишаване на нивото на специализацията им и подобряване на тяхната пазарна ориентация. Чрез този вид целенасочена подкрепа ще се създадат благоприятни условия и за развитие на дейността на всички стопанства отглеждащи картофи, чрез задоволяване на потребностите от посевен материал за картофи.  Интервенцията е обвързана с вида на производството, насочена е към всички земеделски стопани, които произвеждат семена от картофи.  Подпомагането по тази интервенция се предоставя под формата на годишно плащане на хектар земеделска земя. |

Определете бенефициерите, отговарящи на критериите, както и специфичните критерии за допустимост, когато е уместно, за бенефициерите, за площта и когато е приложимо, за другите съответни задължения

|  |
| --- |
| Земеделски стопани, които имат право на подпомагане по интервенцията за основно подпомагане на доходите за устойчивост и които отговарят на дефиницията за „активен земеделски стопанин“.  Земеделски стопани, които стопанисват и заявяват за подпомагане минимум 0,5 ха допустими за подпомагане площи с картофи за семена полско производство. За достигане на минималния праг от 0,5 ха е възможно комбинирането при заявяване с интервенцията за обвързано с производството подпомагане на доходите за картофи за производство на нишесте, но по конкретната интервенция се заявяват само площи, предназначени за производство на семена от картофи.  Производството на семена от картофи се осъществява съгласно Наредба № 16 от 30 май 2008 г. за търговия на посевен материал от картофи на пазара на Европейския съюз и цялото приложимо национално законодателство. Контролът на семената в Република България се извършва от Изпълнителната агенция по сортоизпитване, апробация и семеконтрол (ИАСАС) съгласно чл. 3 и 4 от Закона за посевния и посадъчния материал и от Българската агенция по безопасност на храните съгласно чл. 3 и 5 от Закона за посевния и посадъчния материал. Изпълнителната агенция по сортоизпитване, апробация и семеконтрол извършва сертификация на семената от картофи чрез полска инспекция на посевите, лабораторни анализи за установяване съответствието им с приложимите изисквания и извършва последващ контрол на сертифицираните семена картофи. Българската агенция по безопасност на храните извършва фитосанитарен контрол на семената от картофи съгласно Наредба № 8 от 2015 г. за фитосанитарния контрол и издава фитосанитарен (растителен) паспорт. За производството на семена се използва сертифициран посевен материал от картофи с изключение на клас "В на Съюза".  Бенефициентите по интервенцията следва да са регистрирани съгласно реда на чл. 22 от Закона за защита на растенията.  Бенефициентите по интервенцията получават подпомагане, когато през съответната година са получили добив от семена от картофи. Изискуемият добив е 10000 кг/ха. |

##### 6 Определяне на уместни базови характеристики

(приложими стандарти за ДЗЕС, законоустановени изисквания за управление (ЗИУ) и други задължителни изисквания, установени в националното право и правото на Съюза), когато е приложимо, описание на специфичните уместни задължения съгласно ЗИУ и обяснение как ангажиментът надхвърля задължителните изисквания (както е посочено в член 28, параграф 5, член 70, параграф 3 и член 72, параграф 5)

Неприложимо

##### 7 Обхват и суми на подпомагането

Описание

|  |
| --- |
| Плащането по интервенцията е на хектар допустима земеделска земя.  Размерът на подпомагане се определя с оглед постигането на задоволителна добавка към по-високите нужди от подкрепа на доходите на земеделските стопани в секторите с ниска рентабилност, стимулиращ ги да продължат земеделското производство. |

##### 8 Допълнителни въпроси/информация за вида на интервенцията

Обосновка на трудностите, през които преминават целевите сектори/производства или видовете селскостопански практики, развивани в тях.

|  |
| --- |
| В България картофопроизводството е традиционен и важен дял от растениевъдството и винаги картофите са присъствали на трапезата на българина. Убедително доказателство за това е, че трапезните картофи заемат първо място от групата на плодовете и зеленчуците по консумация на глава от населението - с 27 кг. годишно на лице от домакинството.    Отглеждането на картофи се реализира основно чрез използването на вносни сертифицирани семена. Това естествено е свързано с по-големи разходи са посевен материал, включващи по-високата цена на семената и все по-високите транспортни разходи. Прилагането на тази нова интервенция за подпомагане семепроизводството за картофи ще доведе до увеличаване броя на земеделските стопани, произвеждащи сертифициран посадъчен материал в страната. Освен това ще стимулира производството и на български сортове картофи, които са били традиционни за страната ни и които са устойчиви и подходящи за отглеждане в различните региони на България. Поради специфичния характер на семепроизводството интервенцията е еднакво приложима за различните по размер стопанства.  Състоянието на производството на картофи в страната е в силна зависимост от множество природни и социално-икономически фактори, сред тях са недостиг на финансови средства за уедряване и модернизиране на производството; недостатъчна работна ръка и ползване на нискоквалифициран труд при производството; застаряване на населението в районите, където се отглежда тази култура. От друга страна, България има благоприятни условия за развитие на сектора, потенциал, който не бива оползотворен в пълна степен.  Полученият факторен доход на час вложен труд в селското стопанство за периода 2007-2016 г., показва трайно изоставане, в сравнение със средното равнище в страната и с други икономически дейности. През 2016 г. в селското стопанство той е 4.5 лв./час, докато общо за икономиката е 5.3 лв./час. По-ниската доходност в сравнение със средното равнище на икономиката на страната и с други икономически дейности е заплаха за отлив на работна ръка от отрасъла, което налага подкрепа на доходите, която да гарантира определено ниво на икономическа сигурност на земеделските стопани и на техните доходи, за да останат в отрасъла и да се осигури устойчивост на производството.    Средният икономически размер на стопанствата в страната остава по-нисък в сравнение със средното равнище в ЕС. Причините основно са преобладаващ дял на дребните и малки стопанства и отливът на производителите от производства с по-висока добавена стойност.  Производствата с по-висока добавена стойност, където се постига висока разходна интензивност, у нас съставляват около 2% от ИЗП, докато в ЕС този процент е 4,3%. Наблюдава се трайна тенденция за намаление на брутната им продукция и свиване на дела им в продукцията от растениевъдство.  Брутна продукция по специализация на стопанствата      ***От приложената таблица е видно, че България не успява да задоволи потреблението на картофи на населението, няма почти никакъв износ на картофи, напротив, налага се да внасяме почти 45 000 тона годишно.***  Картофите се развиват добре при влажен климат и умерени температури. Най-благоприятни условия за отглеждане на картофи у нас има в полупланинските и планинските райони, където се произвеждат над 85% от картофите у нас.  При анализа на влиянието на обвързаната подкрепа за развитието на зеленчукопроизводството се установява, че подпомагането чрез обвързана с производството подкрепа в предходния програмен период е допринесло за смекчаване на тенденцията за намаление на площите, заети с картофи. Косвено чрез този вид подпомагане се подкрепят земеделски дейности, които създават значителен брой от работните места в земеделието, концентрирани преобладаващо в райони с ограничени възможности за заетост.  Картофопроизводството в продължение на много години е в основата на икономическия живот в значителна част от територията на страната в специфични райони.  Благоприятните географски и почвено-климатични условия за производството на картофи определя тяхната икономическа ефективност и избор спрямо останалите селскостопански култури. Въпреки правените опити за диверсификация и пренасочване към други производства – шафранов минзухар, билки и други диворастящи видове, практически почти няма други култури, ĸoито дa изпoлзвaт в тaĸaвa виcoĸa cтeпeн бeднитe, пecъĸливo-чaĸълecти пoчви, paзпoлoжeни въpxy нaĸлoнeни тepeни.  Липсата на възможности за напояване поради специфичните условия и природни фактори, ограничава и затруднява ефективното земеделско производство.  Maлĸитe пapчeтa зeмя, paзпoлoжeни пo cĸлoнoвeтe нa плaнинитe, въpxy ĸoитo ce oтглeждaт картофи, oблaгopoдeни oт чoвeшĸия тpyд, и в paзмep на xиляди декари винаги са били под потенциална заплаха да пpeминaт oт oбpaбoтвaeмa в ĸaтeгopиятa "нeoбpaбoтвaeмa зeмя".  По отношение нa дeмoгpaфcĸитe пpoблeми картофите са тpyдoeмĸa ĸyлтypa, ĸoятo cъздaвa цeлoгoдишнa зaeтocт нa нaceлeниeтo, a в много ceлищa те са eдинcтвeният пoминъĸ. Ocигypявaнeтo нa достатъчно препитание и заетост e вaжнo ycлoвиe зa cъxpaнявaнe нa чacт oт нaceлeниeтo в пoлyплaнинcĸи и плaнинcĸи paйoни, ĸoeтo e и eднa oт ocнoвнитe цeли нa OCΠ.  Последствията от Ковид пандемията, ситуацията в Украйна, смущенията в доставките и потреблението от обичайното, драстичните ценови промени във възходяща посока на торове, ПРЗ са също важен фактор, който налага да бъде взет под внимание.  Категорично може да се твърди, че с пpeĸpaтяването на обвързаното подпомагане при трапезните картофи от 2023 г., peaлнитe дoxoди нa земеделските производители знaчитeлнo нaмaлявaт, ĸoeтo ще peфлeĸтиpa въpxy пoминъĸa нa нaceлeниeтo на десетки общини от Югозападна и централна Южна България. Част от заетите над 2 000 земеделски стопани в сектора, особено тези с по-малък размер на обработваемата земя и полупазарен тип ще се откажат от производство във времето, а тези, които се опитат да запазят позиции, ще изпитат сериозни икономически трудности в условия на драстично увеличени разходи за производство, в условията на силна конкурентоспособност от страна на големи производители на картофи в ЕС и трети страни.  Чрез тази нова интервенция ще се осигури възможност за осигуряване на семена и последващо отглеждане на картофи от традиционно отглеждащите картофи стопанства.  От гледна точка на демографията в планинските и полупланински райони с прекратяването на обвързаното подпомагане при картофите миграцията, която и без това в тези райони е на много високи нива, ще продължи. Дoĸaзaнo e, чe cлeд oбeзлюдявaнeтo нa дaдeни тepитopии, ĸaĸвитo и пpoгpaми и пpoeĸти дa ce пpилoжaт, c ĸoлĸoтo и гoлям финaнcoв pecypc дa ca, тe ca бeзпoмoщни дa въpнaт нaceлeниeтo.  Практически, излизайки от сектора, тези стопани не могат да се преориентират към производство на тютюн и ще се принудят да потърсят препитание или в друг сектор на икономиката, или да мигрират. Всичко това обаче ще се случи при население, което e c пo-виcoĸи cтoйнocти нa бeзpaбoтицa oт cpeднитe зa cтpaнaтa. Toвa нaceлeниe e зacтapявaщo и нямa пpeд ceбe cи дpyгa aлтepнaтивa. Поради изброените причини е обосновано и необходимо да се предложи начин да се подпомогне производството на семена от картофи чрез обвързано с производството подпомагане в рамките на допустимите възможности, които предоставя Регламент (ЕС) 2021/2115. |

Каква е целта на интервенцията по отношение на целевите сектори/производства или на видовете селскостопански практики, развивани в тях?

 за подобряване на конкурентоспособността

 за подобряване на качеството

 за подобряване на устойчивостта

Как интервенцията ще допринесе за справяне с установените трудности във връзка с тази цел (напр. обяснение относно насочеността на интервенцията)?

|  |
| --- |
| Чрез подпомагането на доходите на стопанства, осъществяващи дейността си в производство на семена от картофи се цели да се повиши тяхната конкурентоспособност и икономическата им жизнеспособност. Чрез този вид целенасочена подкрепа ще се създадат благоприятни условия за развитие на дейността на стопанствата, увеличавайки икономическия им потенциал и подобрявайки ликвидността и устойчивостта им. Подкрепата по интервенцията би могла да осигури на земеделските стопани продукция с по-балансирана себестойност, в случай, че производителите на семена са и картофопроизводители, или възможност за снабдяване на семена за картофи на по-ниски цени, което емного важно условие за подобряване на конкурентоспособността им. |

Кои са засегнатите сектори?

Семена

Обосновка на значението на целевите сектори/производства или на видовете селскостопански практики, развивани в тях

|  |
| --- |
| Производството на картофи има важно значение за земеделието в страната, консумацията на картофи е неизменна част от диетата на хората, важно е значението му и за развитие на регионите, където условията са подходящи и е постигната определена степен на специализация. Този вид производство е традиционно за България, осигурявало продукция с конкурентно качество и високо ценен вкус.  Картофопроизводството се прилага в голяма степен в планински райони. Отглеждането на културата „картофи“ е един от основните източници на доходи за голяма част от семействата в тези райони. То осигурява трудова заетост и съответно поминък освен на земеделските стопани и семействата им и на наети лица, ангажирани в процеса. Подпомагането на картофопроизводството е със социалноикономическо и демографско значение за страната и предвид изключително високите нива на инфлация и отпадането на възможността за подкрепа на трапезни картофи в рамките на обвъразното с производството подпомагане на доходите, прилагането на подкрепа за производство на семена за картофи е от голямо значение за постигането на по-балансирана себестойност на продукцията, в случай, че производителите на семена са и картофопроизводители, или възможност за снабдяване на семена за картофи на по-ниски цени. И в двата случая ще се постигне по-добра конкурентособност и рентабилност. |

Обяснете как интервенцията е в съответствие с Рамковата директива за водите (Директива 2000/60/ЕО).

|  |
| --- |
| Съгласно доклади, представящи данни, които определят значимите проблеми при управлението на водите, отговори и предложения и мерки как да се достигнат екологичните цели за постигане и поддържане на добро състояние на водите, като част от междинен преглед на проблемите при управлението на водите, етап от актуализацията на Плановете за управление на речните басейни – 2022-2027 г., тенденциите и в четирите района, обект на изследване, са положителни за периода 2016-2020, от което следва да се направи индиректна връзка, че схемите за обвързана подкрепа, голяма част от които се прилагат от 2015 г. (схемите за плодове и зеленчуци) не са допринесли за влошаване на състоянието на речните басейни, дори напротив – въпреки тяхното прилагане се отчитат позитивни промени и в посока намаление на замърсяването, и в нивата на експлоатационен индекс. Докладите са разделени по райони – Дунавски, Черноморски, Източнобеломорски и Западнобеломорски, публикувани са на електронната страница на Министерство на околната среда и водите, в период на обществено съгласуване са били от 15.10 2021 г. до 18.04.2022 г. Резюметата на 4-те доклада са достъпни както на български, така и на английски език на следния електронен адрес: <https://www.moew.government.bg/bg/vodi/planove-za-upravlenie/planove-za-upravlenie-na-rechnite-basejni-purb/planove-za-upravlenie-na-rechnite-basejni-2022-2027-g/>  Издаването на разрешителни за водовземане и за ползване на воден обект в България е процедура, уредена в Закона за водите, в който са транспонирани и разпоредбите на Рамковата директива за водите. Разрешителни се издават от министъра на околната среда и водите или оправомощено от него длъжностно лице. Всяко разрешителното се издава въз основа на официални и актуални данни от метеорологични, хидроложки, хидрогеоложки, хидрохимични и други инженерни проучвания. При издаване на разрешително компетентните органи отчитат наличните водни ресурси; потребностите на кандидата за водоползвател, съответно ползвател на воден обект; състоянието на водното тяло, целите за опазване на околната среда, определени за съответното водно тяло, и мерките за постигане на тези цели, определени в плановете за управление на речните басейни. Целите за опазване на околната среда по отношение на количеството и качеството на водите се определят при повърхностните води за: предотвратяване влошаването на състоянието на всички повърхностни водни тела; опазване, подобряване и възстановяване на всички повърхностни водни тела за постигане добро състояние на водите; опазване и подобряване качеството на водите във всички изкуствени и силно модифицирани водни тела и постигане на добър екологичен потенциал и добро химично състояние на повърхностните води; предотвратяване, прогресивно намаляване и прекратяване наведнъж или на етапи на замърсяването от емисии, зауствания и изпускания на приоритетни и приоритетно опасни вещества. При подземните води целите са за недопускане или ограничаване отвеждането на замърсители в подземните води и предотвратяване влошаването на състоянието на всички подземни водни тела; опазване, подобряване и възстановяване на всички подземни водни тела, осигуряване на баланс между водовземането и подхранването на подземните води и постигане доброто им състояние; идентифициране и насочване в обратна посока на всяка значима и устойчива тенденция за повишаване на концентрацията на всеки замърсител с цел непрекъснато намаляване замърсяването на подземните води.  Разрешителните подлежат на преразглеждане по отношение на съответствието с целите за опазване на околната сред, когато данните от мониторинга или друга информация и оценки показват, че целите за опазване на околната среда, установени за водно тяло, не се постигат или съществува риск от влошаване на състоянието на водно тяло или потенциала на изкуствено или силно модифицирано водно тяло, както и когато са констатирани несъответствия между хидроморфологичните условия и екологичното състояние на водно тяло или добрия екологичен потенциал на изкуствено или силно модифицирано водно тяло.  Разрешителните се преразглеждат при всяка актуализация на характеризирането на района за басейново управление на водите. Когато упражняването на правата по разрешително представлява натиск върху състоянието на водите, допринасящ за влошаване на състоянието или непостигане на целите за опазване на околната среда, директорът на басейнова дирекция планира изменение на разрешителното, а когато с изменение не могат да бъдат постигнати целите или изпълнени условията - неговото прекратяване. Изменението или прекратяването на разрешителното се включва в програмите от мерки в съответния план за управление на речните басейни.  Начинът на използването на водите на комплексните и значимите язовири в страната се определя в годишен и месечни режимни графици, които се утвърждават от министъра на околната среда и водите и са неразделна част от разрешителното за водовземане. С годишния график се определя стратегията за използване на водите на язовирите през съответната година. Месечният график се изготвя, като се вземат предвид актуалната информация за състоянието на язовира през предходния месец, определената с годишния график стратегия, прогнозата за очаквания приток, хидрометеорологичната обстановка и преценката на исканията в месечната заявка от титулярите на разрешителни за водовземане.  Производството на плодове и зеленчуци в страната, както и животновъдството се осъществяват при спазване на всички разпоредби, произтичащи от европейското и национално законодателство в областта. Отчитайки това, заедно с положителните промени и тенденции, част от докладите, към които реферираме, не на последно място прилагайки и системата от предварителните условия, съгласно която бенефициентите на директни плащания подлежат на санкции, ако не отговарят на ЗИУ и стандартите за ДЗЕС, смятаме, че сме предприели необходимото интервенциите за обвързано с производството подпомагане да не оказват и те видимо от докладите не оказват негативно влияние върху състоянието на речните басейни в страната. Спазването на националното и европейско законодателство при производството на плодове, зеленчуци и животинска продукция, стриктната процедура за издаване на разрешителни за водоползване, проследяването на състоянието на водите в страната, както и резултатите от докладите за управлението на речните басейни в страната, потвърждават, че интервенциите за обвързано с производството подпомагане, бидейки в голямата си част сходни с прилаганите до момента, няма да са в разрез с постигането на добро управление на водите и в бъдещия период и страната ни е взела всички необходими мерки за това. |

Интервенцията финансирана ли е частично или изцяло от допълнителното плащане за протеинови култури (максимум 2 %) в съответствие с член 96, параграф 3 от РСП?

 Да  Не

Ако интервенцията е насочена към смесица от бобови култури и треви: моля, посочете минималния процент бобови растения в смесицата.

Неприложимо

Обвързаното с производството подпомагане на доходите, предоставяно на копринените буби, е подпомагане, основано на животни, като за използването на „животно“ като основна единица на подпомагането се изисква предварително изясняване на следното:

|  |
| --- |
|  |

моля, пояснете коефициента на преобразуване между тази единица и „животно“ (т.е. колко от тази единица съответства на „1 животно“?), например за целите на показателите.

Неприложимо

Възможно е в коментар да се дадат допълнителни пояснения (например теглото на яйцата в една опаковка)

|  |
| --- |
|  |

##### 9 Съответствие с правилата на СТО

Кехлибарена кутия

Разяснение дали и, ако да, как интервенцията спазва съответните разпоредби на член 6.5 или приложение 2 към Споразумението за СТО за селското стопанство (синя кутия)

|  |
| --- |
| Неприложимо. |

##### 11 Планирани единични суми — определение

| **Планирана единична сума** | **Вид на планираната единична сума** | **Регион(и)** | **Показател(и) за резултатите** |
| --- | --- | --- | --- |
| I.Б.21-1 - Ставка без модулация | Хомогенен |  | R.4; R.6; R.7; R.8 |

Разяснение и обосновка (включително гъвкавост)

I.Б.21-1 - Ставка без модулация

|  |
| --- |
| Прилага се единна ставка без модулация. |

##### 12 Планирани единични суми — финансова таблица с крайни продукти

| **Планирана единична сума** | **Финансова година** | **2024** | **2025** | **2026** | **2027** | **2028** | **Общо за периода 2024—2028 г.** |
| --- | --- | --- | --- | --- | --- | --- | --- |
| **Календарна година** | **2023** | **2024** | **2025** | **2026** | **2027** | **Общо за периода 2023—2027 г.** |
| I.Б.21-1 - Ставка без модулация | Планирана единична сума |  | 932,00 | 932,00 | 932,00 | 932,00 |  |
| Минимална сума за планираната единична сума |  | 745,60 | 745,60 | 745,60 | 745,60 |  |
| Максимална сума за планираната единична сума (евро) |  | 1 118,40 | 1 118,40 | 1 118,40 | 1 118,40 |  |
| O.10 (единица: Хектари) |  | 450,00 | 642.31  ~~450,00~~ | 450,00 | 450,00 |  |
| Планиран краен продукт \* Планирана единична сума |  | 419 400,00 | 598 630,00 ~~419 400,00~~ | 419 400,00 | 419 400,00 | 1 856 830.00 ~~1 677 600,00~~ |
| ОБЩО | O.10 (единица: Хектари) |  | 450,00 | 642.31  ~~450,00~~ | 450,00 | 450,00 | **Сума:**  ~~1 800,00~~ 1992.31  **Макс.:**  642,31 |
| Годишно ориентировъчно разпределение на финансови средства (принос на Съюза в евро) |  | 419 400,00 | 598 630,00 ~~419 400,00~~ | 419 400,00 | 419 400,00 | 1 856 830.00 ~~1 677 600,00~~ |
| От които необходими за достигане на минималното изискване за обособяване на средства (приложение XII) (само съгласно член 30) (принос на Съюза) |  |  |  |  |  |  |